text:
Ubu bukangurambaga bushya bwiswe va kugiti dore umurongo bwashyizwe ahagaragara kuri uyu wa gatanu kucyicaro cya airtel Rwanda bukubiyemo pack zivuguruye, ubuyobozi bw’iyi sosiyete y’itumanaho buvuga ko buzaba uburyo bwiza bwo korohereza abanyarwanda gukoresha itumanaho haba mu guhamagara cyangwa se gukoresha internet(murandasi) kuko ibiciro byorohejwe.
Magara John Gahakwa umuyobozi ushinzwe ibikorwa by’imenyekanisha no kwamamaza muri airtel yavuze ko bashaka ko abanyarwanda bose bakoresha itumanaho bakibohora aho yagize ati”Abanyarwanda bakwiye kuza muri airtel bakabona pack zihendutse kandi zitandukanye, zigaragaza neza mu mucyo ibyo waguze akaba aribyo uzabona hakuwemo kandi ivangura rishigiye kumyaka ko buri rugero rwose ruhitamo uburyo rwifuza gukoresha”
Avuga impamvu yabateye kuvugurura izi pack zo gumagara ndetse no gukoresha kuri internet
Grace Sabuweza ushinzwe service zo gumagara muri airtel yavuze ko ari pack zisa ku bantu bose byuje umucyo avuga kucyatumye bihinduka yagize ati”ikintu cyatumye zihinduka ni uko muminsi yashize twakoze Ubushakashatsi ndetse tureba n’ibihe bikomeye abanyarwanda banyuzemo kubera ibi babazo bya covid turavuga tuti ni gute abanyarwanda twabagezaho uburyo buboroheye bw’itumanaho bakaba bahamagara imirongo yose kandi muburyo bw’umucyo kandi umuntu yihitaramo ni pack zivuguruye.
va kugiti dore umurongo ikubiyemo pack inye zivuguruye arizo: pack isanzure uhereye kumafaranga 100 rwf iguha iminota mirongo ine, pack terastori ikubiyemo pack y’iminsi ibiri n’iy’icyumweru ndetse pack ebyiri y’ukwezi zihamagara imirongo yose,
hari ikiciro cya byose pack gikubiyemo iminota yo guhamagara, ubutumwa bugufi(sms) ndetse na GB za internet akarusho k’iyi ni uko kumafaranga ibihumbi cumi na bitanu ubona 30GB n’iminota yo guhamagara indi mirongo”.
Muri rusange kubona no gukoresha izi pack zavuguruwe uzibona ukanze *255# Hanyuma ugakurikiza amabwiriza


c: text/html

text:
Umusozi wa Kigali ni umwe mu misozi miremire iri mu murwa w’u Rwanda, ni umusozi ufite amateka, umusozi witwaga Ruhango ya Bwanacyambwe, witiriwe Kigali, umurwa w'u Rwanda. Umusozi wa Kigali ukora ku mirenge ine; Nyamirambo, Mageragere ,Kigali na Kimisagara yose yo mu karere ka Nyarugenge.
Ku musozi wa Kigali uba ureba ahantu hatandukanye mu gihugu, uba ureba umujyi wa Kigali wose, ukareba uburasirazuba, mu majyepfo no mu majyaruguru by’u Rwanda.
Dore ibintu byo gusura kuri uyu musozi
1. Kuzamuka umusozi
Mbere yo gusura ibintu biwuriho uzabanza uwuzamuke! Umusozi wa Kigali kuwugeraho bisaba kuzamuka, bitewe n’aho waturutse Matimba, cyangwa wazamukiye Gitikinyoni kureba ubuvumo, cyangwa waturutse ku kiraro cya Nyabarongo cyangwa Mageragere,hose bizagusaba kuzamuka. Ni ukumenya uko ugomba kwambara.
2. Gusura Ibigabiro by’umwami
Kuri yu musozi hariho ibigabiro (urugo) by’umwami Kigeli IV Rwabugiri Sezisoni wategetse ahasaga mu myaka ….Umwami Rwabugili yataye umugore we Bashyakaza Watayekotero kuri uyu musozi amaze kumusuzugura. Maze umwami ahita mu Ruhango rwa Nanga Ingare. Ni ibigabiro biragwa n’ibiti by’imivumu bihari, bikikije aha hoze urugo rwe.
3. Gusura Mera Neza
Mera neza ni ahantu heza h’ishyamba ry’ibiti bya pinus, ni ahantu hatuje, hameze neza ho kwigira, no gusoma ibitabo no kwifotoza. Ni ahantu haza abantu benshi ari abaje gusenga, kuganira ndetse gutembera. Uzirinde kuhata imyanda nk’amacupa cyangwa ibindi bintu waba witwaje!
4. Kureba Inkende
Ku musozi wa Kigali wabasha kubona inyamaswa z’inkende ziba zigenda hirya ni hino, izi nyamaswa ziboneka hafi y’ishyamba rya Mera Neza. Zikunda kuboneka mu masaha ya mugitondo nka saa tatu ndetse na nimugoroba 4pm.Uzirikinde kuba hari ikintu wajugunya hasi nk’icupa ry’imitobe cyangwa ibindi bintu birimo ibyo kurya, mu rwego rwo kwirinda kuba wazanduza.
5. Gutwara ifarasi kuri Fazenda
Hazwi nko ku Mafarasi! Abakunzi bo gutwara amafarasi, cyangwa ushaka no kubyiga, ku musozi wa Kigali wabasha gutwara ifarasi, nawe ukagira ubumenyi bwo kuyobora iyo nyamaswa! Ni ahantu wabasha kwicara ukaruhuka, ugatekereza neza, mukaganira, ukareba imisozi , ikibaya n’uruzi rwa Nyabarongo.
6. Gusura Ikirenge cy’Umwami Ruganzu
Kuri uyu musozi wabasha gusura urutare ruriho ibirenge by’Umwami Ruganzu, nkuko ari umwami wagiye usiga ibintu bimuranga ahantu hatandukanye. Ni ibirenge biri hirya hafi y’amashuri yo mu Rugarama, mu Kagari ka Gasharu. Iyo uri kuri ibyo birenge uba uteganye na Mageragere, ureba Nyarufunzo hepfo yawe. Ikibazo ni uko nta kintu kiharanga uretse kubaza nk’umuntu mwahahurira kuko abenshi barahazi!
7. Kusura Alitari ya Centrale ya Rugarama
Ku musozi wa Kigali mu Kagari ka Rugarama hari ibisigazwa bya Alitari ya Centrale ya St Joseph (Rugarama). Ni Centrale yashinzwe hagati y’1957-1961 icyo gihe yari Centrale ya Paroisse Ste Famille. Ubu basigaye basengera mu y’indi nzu, iyi Centrale ibarizwa muri Paroisse ya St Charles Lwanga (Nyamirambo).
8. Kureba Ubuvumo ku musozi wa Kigali
Hazwi nko kuri Byagwane! Ni ubuvumo buherereye mu murenge wa Kigali, ni ubuvumo buzwi n’abantu bake, cyane cyane ababuturiye aho hantu cyangwa abajya kuhasengera. Kubusura uzamukira ku Gitikinyoni ni ahantu h’iminota 20-30, bahita kuri Ruhondo. Ushaka kubwinjiramo wahamagara nyiri ubutaka burimo ubwinjiriro kuri 0788 804 771.
9. Gusura ababubyi b’inkono
Gusura abantu basigasiye umurage wa bakurambere babo, umwuga w’ubububyi umaze imyaka myinshi mu Rwanda bakaba bakiwukora. Ni ugufata umwanya ukamenya uko babumba inkono, amavaze, Ibibindi, Imbabura, ukamenya amazina y’ibikoresho bakoresha n’ibindi. Ubasha gukora icyo ushaka kikaba urwibutso rw’urugendo rwawe. Ababubyi baba mu Mudugudu wa Vuganyana mu Murenge wa Kigali, kugerayo unyura umuhanda ugana kuri Gereza ya Kigali, uri hafi y’igishanga cya Nyarufunzo ku birenge by’umusozi wa Kigali.
10. Gusura ku Kitabi no Kusigiro
Ni ahantu abantu bicaraga bamaze kuzamuka umusozi wa Kigali, bakarya impamba zabo, bakagura ibyo bashaka, bimwe bakabigurana itabi! Ni ahantu hari ibiti by’imiduha bicaragamo bikinze izuba. Hafi yaho hari agasozi ka Kisigiro, umwami n’abandi bantu baruhukiragaho bakituganya bakisiga amavuta maze bagakomeza urugendo rwabo bagana I Bwanacyambwe, Gasabo, abandi bagana mu Gisaka, Bugesera n’ahandi. Ubu hari agacentre kariho amazu y'ubucuruzi.
11. Kuruhuka muri Mera Neza Bar
Ahantu ukwiriye gusura , ukaruhuka, mwaba muri itsinda ry’abantu ni umwanya wo kwicara mu kaganira iby’urugendo rwanyu, aho mwasuye. Muri Mera Neza Bar ni ahantu wabasha kurya urukwavu, inkoko byokeje neza!
12. Gusura agazosi ka Mwurire
Ni agasozi kari kuri uyu musozi wa Kigali, agasozi umwami Rwabugiri yahuriyeho n’ingabo ze ubwo yari avuye mu rugo rwe rwari kuri uyu musozi, arutayemo umugore we wari wigize ingare.
13. Gusura imirimo y'ubuhinzi
Mu ntangiriro z'umusozi wa kigali,hakikijwe n'imirimo y'ubuhinzi,haba mu gishanga cya Mageragere,cya Nyarufunzo,cya Nyabarongo n'icya Gitikinyoni hose uhasanga abakora imirimo y'ubuhinzi.Haba hari abarimo kuhira,gutabira, kurima, gusarura, gutera imiti, kubagara n'ibindi birimo ubworozi bw'inka,inkoko n'ingurube mu duce dutandukanye twegereye igishanga. Ni byiza gufata akanya ugakora urugendo ukaganira nabo, ukamenya ibyo barimo gukora, ukabagira inama, ukabagurira, ugatembereza abana n'inshuti, ibigo by'amashuri byakora urugendoshuri n'ibindi.

robotstxt: allowed

filter: keep


text:
11/06/2022, Yanditswe na Tharcisse Semana
Nyuma yo gufata ubutegetsi mu mivu y’amaraso yagizemo uruhare, ubu yise ‘‘Jenoside yakorewe abatutsi’’ – ariko nyamara mu ikubitiro hari haremeranyijwe inyito ya ‘‘Itsemba-bwoko n’itsembatsemba’’, ikusanya impfu z’abahutu, abatwa n’abatutsi –, FPR-Inkontanyi muri politiki yayo, yafashe icyemezo cyo kwanika amagufwa y’ababyeyi bacu, inshuti n’abavandimwe mu tubati twiswe ‘‘INZIBUTO’’, bitandukanye kure n’umuco-nyarwanda.
Mu myaka 28 yose iri ku butegetsi, ikenesha rubanda, yica, ifunga ikanajujubya abatemeranywa na yo muri politiki yayo, yigabije n’umuco-nyarwanda karande na kamezamiryango (gakondo) wo kwihitiramo izina umuntu yita umwana cyangwa abana be.
Izo ngamba z’ubutegetsi bwa FPR zo guca burundu amazina butifuza, cyane cyane afite aho ahuriye n’iby’amoko n’aya bamwe mu banyapolitiki bigeze kuyobora u Rwanda, zimaze imyaka itandatu yose zifashwe, zinashyirwa mu bikorwa nyuma yo gutangazwa mu itegeko. Ikusanyamakuru ry’itohoza – iperereza – ryihariye kandi risesengura (enquête approfondie) ikibazo cy’«irimbura n’icurika-muco» mu Rwanda rwa FPR-Inkotanyi.
Amazina yose yumvikana mo ubwoko (Hutu-Twa-Tutsi) cyangwa ay’abanyapolitiki bagize uruhare mu mpinduramatwara ya politiki y’u Rwanda (Révolution sociale de 1959) ndetse n’abagize imyanya ikomeye muri Repubulika ya mbere (1961-1973) n’iya kabiri (1973-1994), ubu ntawahuga ngo abe yayita umwana we mu Rwanda. Nguko uko amazina yari amenyerewe nka : Gatwa, Mutwa/Sagatwa/Mbonyumutwa, Gahutu/Sagahutu/Sebahutu/Nyirabahutu, Gatutsi, Mututsi/Sebatutsi/Nyirabatutsi, Kayibanda, Habyalimana n’andi nk’ayo abashaka kuyita abana babo bahawe gasopo n’ubutegetsi bwa FPR-Inkotanyi. Ayo mazina yose, ubu arimo gucika burundu mu Rwanda.
Abana bafite ababyeyi bayitwa (baba abakiriho cyangwa se baratabarutse) bahorana ipfunwe ry’uko abo bakomokaho ubutegetsi bwa FPR bwabashyize mu kato ko guhamagarwa mu ruhame (répression psychologique/torture morale, voire même une mise au banc de la société ou mieux encore exclusion sociale).
Aya mazina ubusanzwe yari amenyerewe kandi ntawe atera ipfunwe ryo kuyitwa cyangwa kuyita umwana we, ubu ubutegetsi bwa FPR bwayatesheje agaciro ku buryo ubu uyitwa, ariko cyane cyane uyita, arebwa nabi cyane.
Izina mu myumvire y’umunyarwanda
Mu myumvire y’umunyarwanda no mu muco we karande wa kameza-miryango, kwita izina bishatse kuvuga ko umuntu abayeho, bityo bikaba ari byo byerekana ko Imana ishobora kumuhamagara. Udafite izina, mu myumvire y’abanyarwanda, bemera ko ntawamuhamagara ; ko urupfu rutakwihuruza ngo rumutware huti huti… Ni aho bahera bagira bati : Nzakamwita (akazina)/Nzabamwita/Nzamwita (izina igihe kigeze) kuko ubu mwise izina yaba abaye ho, urupfu rukaba rwahita rumuntwara.
Mu myumvire y’umunyarwanda, urupfu – mu turere twinshi tw’u Rwanda bakunze kwitarimwe na rimwe ‘‘Nyamunsi’’ cyangwa se ahandi nko mu majyepfo bita ‘‘Akaziri’’ (le mal métaphysique) – ruhora rurekereje ; bityo akaba agomba guhora yitonze ntiyihutire guhita aha izina ako kanya uvutse kuko aba atizeye niba rutamwanzuranya, rukamutwara atamaze kabiri ku isi y’abazima.
Iyo ‘‘Nyamunsi’’ barayitinya cyane bagahora bayitsinda, batinya kuyivuga mu izina rya yo. Bakunze kenshi na kenshi kuyitsirika baha abana babo amazina y’amagenurano ayirengurira ho : Nkuliza (aka kana kuko abandi bose banshizeho kubera urupfu), Rujukundi, Rwamugenza, Kagenza (akaziri), Rushigajiki (urupfu rushigaje iki), Rwabuzisoni (urupfu ntasoni rugira), Rwatanyije (kenshi na kenshi bakunze guhina bakavuga Rwata), Rwezamenyo, Rwigamba, Ntiruhungwa, Nduhungirehe, Rwarakabije, n’ayandi nka yo.
Mu muco-nyarwanda ubusanzwe, umunyarwanda buri gihe yita umwana we izina akurikije uko yiyumva, uko abayeho n’uko abona hirya no hino ibintu byifashe, haba mu byerekeranye n’imiyoborere y’igihugu, imibanire y’abantu n’abandi cyangwa se imiryango ; haba ndetse n’umwuka wa politiki uranga akarere aherereye mo. Ingero : Hishamunda, Ngayaberura (kenshi barahina bakavuga: Ngaya), Ntahondi, Ntahonbali, Nyirantahobali (kenshi barahina bakavuga (Ntirantaho), Ntabyera (ngo de !), Bavakure, Bapfakurera (kuko batazi uko bizagenda ; niba uwo barera azabaho), Rwajekure, Rumashana (Kuvuga ibigwi by’abamashana, ingabo ziri ku rugamba zirwana) n’ayandi….
Kenshi na kenshi amazina umunyarwanda yita, aba arimo ubutumwa runaka, ab’aha (ye) abantu bamukikije, imiryango cyangwa se yerekana uko imibanire n’imyifatire, umutekano n’imyemerere y’aho abarizwa, byifashe. Uwo ni wo muco nyarwanda-gakondo (kanuni).
Mu muco-nyarwanda, kwita izina ni umuhango ukomeye cyane – ukorwa ku munsi wa munani umwana amaze kuvuka – ufite imizi mu myumvire no mu myemerere gakondo nyirizina y’abanyarwanda.
Nk’uko umwanditsi Aloys Rukebesha abivuga kandi akabyemeza mu gitabo cye yise ‘‘Amazina aravuga’’, inyoko-Muntu (le genre humain) yose aho iva ikagera, igira icyo twita umuco gakondo. Uyu mwanditsi avuga ko umuco gakondo ari «urusange rw’imitekerereze, imibereho n’imibanire, imihango n’imigenzo. Uko umuryango uyu n’uyu utekereza isi, n’aho yakomotse, uko utekereza Imana, uko ubona umuntu ku giti cye no mu bandi, uko uwo muryango utekereza iby’urushako n’urubyaro, uko batekereza urupfu n’abapfuye, uko bagenza iyo bahana abageni, ibyo bakora ngo bashake kubaho, uko barya n’uko basangira n’ibindi byose bigize ubuzima bwabo, n’ibibakikije».
Tubishyize mu nteruro imwe kandi ikubiye mo byose twavuga ko inyoko-Muntu aho iva ikagera – cyane cyane mu myumvire y’abanyafrika ariko abanyarwanda k’uburyo bw’umwihariko – ihora buri gihe ishishikajwe no gushaka kubaho neza ; akaba ari yo mpamvu nyakuri ihanga iri n’iri (igihugu iki n’iki) usanga ryaragiye ryubaka uburyo bwaryo burinogeye bwo gushishikariza abarigize uburyo bwo gutekereza bisanzwe no ku buryo byimbitse (pensée ordinaire et pensée profonde) no kwibaza ibibazo ku biriho n’ibitabonwa n’amaso (questionnements philosophico-moraux et métaphysiques, sociologiques et théologique), ku muco wo gutabarana no gufashanya mu bibazo by’ubuzima bwa buri munsi (interdépendance relationnelle et questions existentielles); aha, akaba ari ho umuco w’abanyarwanda wo guhana inka n’imirima n’ibindi bijyanye no gutabarana, ushya ushyira, kubera ko ku munyarwanda kanuni (gakondo) igikomeye cyane mu mibereho ye – mu myumvire ye no mu mitekerereze ye nyabumenyi, (conception philosophico-anthropologique et théologique) – ari ugutunga no gutunganirwa mbere ya byose, kwitwara neza bishoboka mu byo utunze – byaba bicye cyangwa se byinshi– (kuba inyangamugayo) ; kubigaragariza mo ubuntu n’ubumuntu uhereye mu bo ubana na bo ba hafi n’abagukikije bose. Ibyo ni byo umunyarwanda nyawe ashingira ho avuga ko uyu n’uyu ari imfura y’i Rwanda ; ko anyuze Imana n’abantu cyangwa se mu ijambo rimwe gusa ko agororokeye Umuremyi wa byose (droiture ou exactitude morale).
Gutunga no gutunganirwa k’umunyarwanda ndetse n’umunyafrika muri rusange bigomba kumvikana ko ari ukugira ibintu n’abantu kuko kugira ibintu ariko udafite ababirya (abana benshi/umuryango mugari) ari nta mumaro kandi na none kuri we, kugira abantu (abana benshi/umuryango mugari) ariko udafite ibintu aba ari ukuba ho utuzuye. Rimwe na rimwe ndetse bikumvikana nk’aho ari igihano cy’Imana. Kubaho k’umunyarwanda ni ugutunga (kugira abantu n’ibintu) no gutunganirwa (kubaho nta burwayi, nta ntugunda n’inkomyi mu rugo rwawe iwawe no mu mihana muhana umuriro n’amazi, cyane cyane abo mu nzu yawe).
Aloys Rukebesha mu gitabo cye ‘‘Amazina aravuga’’ yemeza adategwa ko mu muco wa kinyarwanda izina ari intumwa kandi ari ubutumwa uwaryise aba agejeje ku bantu no ku muryango mugari w’abantu (sosiyete).
Muri icyo gitabo cye, Rukebesha akomeza agira ati : «Izina ntiribwira uwaryiswe wenyine ; izina ribwira umubyeyi, ribwira umuvandimwe, ribwira umuturanyi, ribwira umwanzi n’umukunzi. Ibyabaye mbere y’ivuka cyangwa mu gihe cy’ivuka bikubirwa mu izina. Naryo rikabirangurura». Ni muri ubwo buryo usanga akenshi abanyarwanda (ndakeka ndetse n’abanyafrika muri rusange) bakunze kwita amazina agaragaza imyumvire cyangwa se imitekerereze n’imyizerere yabo ; amazina agaragaza ibihe ibi n’ibi bishimishije cyangwa se bibabaje banyuze mo.
Amazina mu kinyarwanda twavuga ko aranga imibereho n’imibanire y’abantu n’abandi cyangwa se y’imiryango bakomoka mo (relations socio-familiales), imiterere y’ibihe n’uburyo ahantu hameze (climatologie et état sanitaire des lieux), imiterere y’ubutegetsi imbere mu gihugu no ku nkiko zacyo (situation/environnement sociopolitique du pays et des pays voisins), ibyifuzo bikomeye abantu bifite mo, imimerere ya muntu (la nature humaine), imigenzereze n’imikorere (us et coutume) n’imyemerere ya Muntu we ubwe ; hagati ye n’abandi bantu ubwabo cyangwa se hagati y’abantu n’imiryango (croyance personnelle ou collective).
Amwe muri ayo mazina abigaragaza ni nk’aya : Mpozembizi, Simbizi, Mbitsemunda, Nsekambabaye, Mbanenande (kenshi na kenshi bakunze guhina bakavuga : Mbane), Kirimobenecyo (kenshi na kenshi bakunze guhina bakavuga : Kirimo= igihugu kirimo bene cyo), Bihirabake (bakunze guhina bakavuga: Bihira), Ntuyahaga/Ntahorutuye/Ntahobatuye (kenshi na kenshi bakunze guhina bakavuga : Ntaho=Urupfu ntaho rutuye, abantu ntaho batuye=bakikijwe n’abanzi gusa), Bamporiki (abantu bampora iki ?), Mbyariyehe (ko nkikijwe n’abanzi! Irizina rirerekana uburyo uryita atanga ubutumwa agira ati: ese uwo nibarutse aho maye azabaho ko hirya no hino ngoswe?! Ese maye nzagira amahirwe yo gusubiza ingobyi imugongo?!), Mpfuyuruhe, Izabagerageza Bosenibamwe (kenshi na kenshi bakunze guhina bakavuga : Bose), Mujura, Byandagara/Nyiramyandagara (ibyandagara/imyandagara ni imyaka iba yaragiye isigara hirya no hino mu murima cyangwa se hirya no hino mu ntanzi z’imbuga aho bahurira imyaka nk’amasaka, ibishyimbo, amashaza n’ibindi. Mu kuyikusanya bayitara bavuga ko barimo gukondora), Mivumbi/Kavumbi (aya mazina arumvikanisha neza ko igihe umwana yavukaga hari imvura nyinshi idahita bakunze kwita ‘‘imvura y’umuvumbi), Mbwayahandi, Nkundagenzi (izina rirengurira uko abantu bataziranye bakirwa mu muco-nyarwanda aho babacumbikiraga kandi bataziranye na rimwe), Nyirarudodo, Nkundabazungu (izina rirengurira k’ugushimagiza no kuyoboka abazungu mu gihe cy’umwaduko wabo mu Rwanda), Hakizumwami (izina rirengurira ku kuyoboka ubutegetsi bwa cyami, aho berekana ko kubaho no gutunga babikesha umwami kuko ubusanzwe yari afite ububasha bwo kwica no gukiza uwo ashatse n’igihe ashakiye), Nkindi/Kankindi (inkindi ishobora kuba ingobyi baheka mo umwana, hamwe na hamwe mu gihugu bita inkosha cyangwa se ikaba akazibaho intore/ababyinnyi bikwiza bahamiriza), Secyavu (icyavu=imyanda, cyane cyane amacukiro y’inka mu kakarere k’Ubuganza), Rujukundi, Rwiyamwa, Rwamugenza, Kagenza, Rushigajiki, Ruribikiye, Rwarakabije, Nduhungirehe, Ntiruhungwa, Nzabamwita, Nzakamwita, Nzamwita (aya mazina n’andi nk’aya yose arengurira ku rupfu akoreshwa bagirango barutsinde), Ntambara/Mukantambara/Gatambara (amazina arengurira ku bihe by’intambara : mu muryango hagati imbere cyangwa umuryango n’indi byadikanye, mu gihugu hagati cyangwa hagati y’igihugu n’ibihugu by’ibituranyi), Utazabatutsi/Nyirabatutsi/Sebatutsi, Utumabahutu/Gahutu, Sebahutu/Sagahutu/Nyirabahutu, Mutwa/Gatwa/Sagatwa/ Segatwa (amazina arengurira ku moko : HUTU-TWA-TUTSI mu mibanire yayo ya buri munsi), Sekabwa/Sebubwa/Seburimbwa, Kajangwe/Ruvuninjangwe/Nyirakajangwe, Sentama/Nyirantama/Gatama (aya mazina yose ararengurira ku matungo abanyarwanda bakunze kuvuga ko asuzuguritse ; ko akamaro kayo ari ntako ugereranyije n’ayandi, cyane cyane inka), Nyiramaliza/Kamaliza (uburiza ubusanzwe ni umwana cyangwa se itungo rivutse bwa mbere), Bigega (rirarengurira ku mwero w’imyaka aho umuhinzi aba yizihiwe, yejeje ahunika imyaka ye mu bigega), Nsekalije (bakunze guhina bakavuga : Nseka), Ntawugashira (agahinda), Vuguziga (kuko utazi ibiri imbere cyangwa ibigutegereje), Nzabandora (uko bizagenda/bizarangira), Bizimana, Turikumana/Twiringiyimana, Sibomana (abantu sibo Mana ; sibo dukwiye kwiringira), Bizimungu/Twagiramungu (amazina yose arimo Mungu yaje mu gihe cy’umwaduko w’abazungu n’abamisiyoneri ; baje baca ijambo abanyarwanda bari basanzwe bakoresha ‘‘Imana’’ bazana Mungu=ijambo ry’igiswahili rivuga Imana), Mbonabucya, Bucyana (ayandi), Simbizi (umuntu ashobora gutekereza ko uwaryise yashakaga kwerekana ko kujya imbizi=guhangana atari byo bikemura ibibazo, ko ahubwo hakwiriye kuyoboka inzira y’ibiganiro. Rishobora ariko no kumvikanisha ko wenda umuntu yashakaga kwerurira abamufata nk’umuntu udashaka gutanga ubuhamya igihe wenda bamutanze ho umugabo muri gacaca, ko rwose ibyo bintu atabizi), Gisimba/Gisimba, Niyibizi, Twagilimana, n’ayandi n’andi…
Uhereye kuri izi ngero dutanze haruguru, wakwanzura uvuga ko abanyarwanda mu mico karande yabo (mvuze imico kuko nemeza ko buri karere : Ubuganza, Umubari, Ububeruka, Urukiga, i Nduga, i Gisaka, i Kinyaga n’ahandi bafite uburyo bwabo bwihariye bwo kubaho no kumva ibintu, us et mœurs), bahuriza ku mazina yerekeza ku rupfu, k’ukubana no kugirirana urukundo ; ayerekeza ku ntambara n’ibihe by’ikirere…
Amazina arengurira ku rupfu
Abanyarwanda muri bo ubwabo, bakunda gutsinda urupfu kubera ko batekereza ko kuruvuga ari ukuruha urwaho rukaba rwabakora mo. Niyo mpamvu bakunda kwita abana babo amazina nk’aya: Nzabamwita/Nzakamwita, Ntiruhungwa, Ntirugerura, Rujukundi/ Rwajukundi, Rwarakabije, Rwabuzisoni, Rushigajiki, Ahorugeze (rurararika, rugacura inkumbi).
Amazina ashishikariza urugwiro, umubano n’umunezero
Amazina ashishikariza urugwiro, umubano n’urukundo, ubutunzi (cyane cyane ubw’inka): Sugira, Sangwa, Bisangwa, Mukabisangwa, Rugwiro/Nyirarugwiro, Rugwiza, Mukabagwiza, Mukarugwiza, Gwiza (inshuti, inka n’abana), Kunda, Ukwikunda, Iradukunda, Rukundo, Mukarukundo, Nyirarukundo, Murorunkwere (Murore unkwere= umukobwa wanjye murore numushima uzane inka unkwere), Mukobwajana, Mutumwinka (Mutumye inka), Zaninka (Zana inka unkwere iba washimye umukobwa wa njye/umugeni), Nyinawabantu ; ashishikariza ubutunzi, ishya n’ihirwe : Hirwa, Mpirwa, Nyirahirwa, Mutunzi, Mugisha (kugira umugisha), Munyabagisha (Kugishisha amatungo, cyane cyane inka), Nyiramashyo, Giramata, Nyiramaliza/Kamaliza (ishyo/amashyo y’ inka z’iriza, isugi), Kalisa=Gashumba, Mushumba, Mukamushumba, Nyirabashumba, Sebushumba, Umulisa=Umushumba, Nyirabashumba, Mukabalisa, Kabalisa, Cyabalisa, Ruhogo (imfizi y’ibihogo), Nyirabihogo .
Amazina atebya akanashyoma
Amwe mu mazina y’abanyarwanda usanga arimo gushyoma no gutebya, uwaba atabizi neza akaba yakwibwira ko mu kwita ayo mazina baba bagamije gupfobya inyoko-Muntu ku buryo bamwe mu baminuje hari igihe bahindura amazina biswe n’ababyeyi babo kubera ko bumva abatera ipfunwe.
Amwe muri ayo mazina ni nk’aya : Rujeli (jeli), Mujura, Byandagara/Myandagara, Se/Kimonyo, Senyenzi/Runyenzi, Gapyisi, Gasimba, Se/Gatashya, Semusambi, Sembeba/Kabeba, Sebumba, Sebubwa/Sekabwa, Sedogo, Biniga (amazi ?), Bisetsa (imandwa), Rubondo, Kinyogote, Seburimbwa, Rukwavu/Mukarukwavu/Nyirarukwavu, Ndimubanzi, Kanyoni, Mpyisi, Kurazikubone (inkoni ?!) Se/Gatama/Sentama/Nyirantama, Kiromba/Seromba/Nyiraromba, Sehene, Senkoko, Bangamwabo, Bihoyiki/Bihoriki…
Amazina ubu abujijwe kwita mu Rwanda: Mbwayahandi, Ahorugeze (urupfu), Rujukundi/Rushigajiki (urupfu), Kayumba umwihariko wa politiki, bavuga ko nta mpamvu zo kwita izina ry’umugambanyi, Karegeya, Sendashonga, Habyarimana (byibutsa, Kinani), Kayibanda, Mbonyumutwa, Bicamumpaka, Gitera (byibutsa MDR-Parmehutu muri rudsange n’ubwo Gitera yari muri APROSOMA), Twagiramungu.
Uretse aya n’ayandi tutarondoye, hari n’andi mazina ubu abujijwe kwita mu Rwanda ariko ubu akihanganirwa. Amwe muri ayo ni nk’aya: Kigeli/Mukakigeli/Mugabowakigeli, Hakizumwami, Ndibwami, ayo yo arakihanganirwa ariko bagashishikariza abantu kutayahitamo.
Muri make uretse aya mazina y’abigeze kugaragara muri politiki y’u Rwanda ubu abujijwe, n’andi mazina yose ubutegetsi bwa FPR-Inkotanyi bubona atinjira mu ngengabitekerezo (idéologie politique) yayo, buyarwanya bwivuye inyuma. Nguko uko amazina nk’aya : Ntahondi, Ntahobali, Bamporiki, Bajyagahe (abari k’ubutegetsi ubu mu Rwanda bakomoka mu bwoko bw’abatutsi bavuga ko iri zina baryise bagamije ukubishongora ho, ko muri 1959 bahunze ubusa), Segatwa/Sagatwa, Gahutu/Sagahutu/Nyirabahutu, Mututsi/Nyirabatutsi, Kanyoni, Mpyisi, Sembeba, Sehene, Nyirahene, Sebumba, Ruzuru, Bizuru, Mazuru, Ruvuninjangwe, Mbabajende, Rujukundi, Rwarakabije, Nduhungirehe, Ntiruhungwa, Nyirabititaweho, Utumabahutu/Gahutu, Sebahutu/Nyirabahutu, Mutwa, Gatwa/Segatwa/Sagatwa, Sebatutsi, Sebubwa/Sekabwa, Seburimbwa, Nyirarukwavu, Gakwavu n’ayandi nkayo ubu atakitwa mu Rwanda rwa FPR-Inkotanyi. Bamwe mu bashinzwe umwirondoro ndangamimerere (service d’état civil) bakomoka mu turere dutandukanye twaganiriye, bemeza ko ibi ari impinduka ikomeye FPR yazanye kandi ko bigoye kubigenderaho kuko ngo n’iyo batabyanditse mu bitabo ndangamimerere usanga hirya no hino ku misozi ayo mazina akomeza kwitwa abana nk’amazina y’utubyiniriro.
Umwe mu bashinzwe ibijyanye n’umwirondoro w’indangamimerere (service d’état civil) mu karere ka Gasabo (ntatangaje amazina ye kubera umutekano we), yatubwiye ko ubuayo mazina yarangije akayo; ko ubu bita gusa : Keza, Mugisha, Mugabo, Mulisa, Kalisa, Rwagahungu, Iradukunda, Mfura (nzima), Gatesi, Gihozo, Shimwa/Ishimwe, Gakwaya (inkwaya= ingabo z’ibwami), Rugigana, Miheto, Muhozi n’andi nk’ayo ubutegetsi bwiyumva mo neza.
Yakomeje atubwira ko ariko n’ubwo FPR yaciye aya mazina ikanategeka ko atakwandikwa mu bitabo by’umwirondoro n’indangamimerere, bikigoranye cyane kumvisha uje kwandikisha umwana we ko hari amazina ubu atemewe kwita mu Rwanda. Yakomeje atubwira ko bategetswe kutagira icyo bajora ku mazina yerekeranye cyangwa asingiza ingoma z’ubwami n’iya FPR : Gatsinzi, Turatsinze, Rwigema, Kayitare, Kagame, Kayonga, Kayirebwa, Munyuza….
Mu matohoza twakoze, kuri iyi politiki ya FPR-Inkotanyi y’«irimbura-muco n’icurika-muco», twasanze abenshi mu baturage batakigira icyo bibaza ; ko bahebeye urwaje (résignation).
Ubu hashize imyaka itandatu yose ubutegetsi bwa FPR bufashe ingamba zo guca burundu amazina butifuza, cyane cyane afite aho ahuriye n’iby’amoko n’aya bamwe mu banyapolitiki bigeze kuyobora u Rwanda. Amazina nk’ayo ngo ahesha agaciro gake abayitwa.
Iri rimbura-muco FPR-Inkotanyi yarisohoye mu Itegeko rigenga abantu n’umuryango Nº 32/2016 ryo ku wa 28/08/2016 (Law governing persons and family Nº32/2016 of 28/08/2016 – Loi régissant les personnes et la famille Nº 32/2016 du 28/08/2016).
Mu ngingo yaryo ya 39 niho hagaragazwa amazina abujijwe/ Prohibited names/ Noms interdits : Umwana ntashobora kwitwa amazina yose ya se, aya nyina cyangwa ay’abo bavukana. Izina ntirishobora gusesereza imigenzo myiza cyangwa ubunyangamugayo by’abantu. A child shall not bear all his/her father’s, mother’s or siblings’ names. A name shall not be offensive to good morals or to people’s moral integrity. L’enfant ne peut recevoir tous les noms de son père ou de sa mère, ni ceux d’un de ses frères ou sœurs. Le nom ne peut porter atteinte aux bonnes mœurs ou à l’intégrité morale des personnes.
Iyo usomye witonze ugasesengura ibikubiye muri iyi ngingo, usanga harirengagijwe nkana umuco-nyarwanda, bikaba byarakozwe mu nyungu za politiki hagenderewe gusibanganya amateka no gucurika umuco nyarwanda.
Uyu mucuri wa FPR-Inkotanyi, wirengagiza nkana ko mu myumvire y’umunyarwanda ubusanzwe yita amazina ahereye ku bibazo igihugu kirimo nk’intambara (Ntambara, Mukantambara…), amapfa, amahinduka ya politiki (Mubiligi, Muzungu, Ndibwami, Hakizumwami, Mukaperezida…) cyangwa se ahereye ku mibereho rusange y’abaturage, imiterere y’ibihe (ibihe by’amage cyangwa se by’umunezero : Ayabagabo, Ayinkamiye (humvikana mo ingoma/itsinda riri k’ubutegetsi), Vumbi, Kavumbi, Mivumbi, Bigega, Nkindi, Kankindi…), indwara z’ibyorezo n’iz’inzaduka (Mukanzige, Nyiranzigiye…) cyangwa se imyemerere y’amadini mashya atari aya gakondo (Uwamaliya, Twagirayezu, Twagirayesu, Twagiramaliya, Musabyemaliya, Myriam, Mouhamed, Ali, Abdoul Karim….
Isenya-muco ryitondewe kandi ryatekerejwe ho
Amazina bita ko apfobya, atesha umuntu agaciro cyangwa asebya umuntu yaciwe mu mazina abantu bashobora kwita abana babo mu Rwanda. Amwe muri ayo mazina ubundi abanyarwanda bari basanzwe bita abana babo ariko batahuga batinyuka kwita, ni nk’aya : Rwarakabije, Rwabuzisoni, Rwamugenza, Ruribikiye (aya mazina abanyarwanda kenshi na kenshi ubusanzwe bayitaga ari ugutsinda urupfu), Kagenza (akaziri, urupfu cyangwa se Nyamunsi mu kirundi) Sekamonyo/Kimonyo/Kamonyo, Kamondo/Sekamondo/ Nyiramondo, Senyenzi/Runyenzi, Gasimba/Gisimba, Bangamwabo, Bamporiki, Sebubwa/Sekabwa, Bapfakurera, Mbabajende, Kinyogote, Nyirarudodo, Nyirabititaweho, Sindikubwabo, Sebumba, Gakara, Rutuku, Mbwayahandi, Ntabyera(ngo de), Ntibanyendera (aho baboneye), Benda (ntungutse), Rusatsi, Mujura, Rucuma, Nyirabujangwe …
Amazina yahawe ikarita itukura
Amazina yose yumvikana mo ubwoko (Hutu-Twa-Tutsi), ubu ntawahuga ngo abe yayita umwana we mu Rwanda. Nguko uko amazina yari amenyerewe nka : Gatwa, Mutwa/Sagatwa/Mbonyumutwa, Gahutu/Sebahutu/Nyirabahutu, Gatutsi, Mututsi/Sebatutsi/Nyirabatutsi n’andi nk’ayo abashaka kuyita abana babo bahawe gasopo n’ubutegetsi bwa FPR-Inkotanyi. Ayo mazina yose, ubu arimo gucika burundu mu Rwanda.
Abana bafite ababyeyi bayitwa (baba abakiriho cyangwa se baratabarutse) bahorana ipfunwe ry’uko abo bakomokaho ubutegetsi bwa FPR bwabashyize mu kato ko guhamagarwa mu ruhame (répression psychologique/torture morale, voire même une mise au banc de la société ou mieux encore exclusion sociale).
Aya mazina ubusanzwe yari amenyerewe kandi ntawe atera ipfunwe ryo kuyitwa cyangwa kuyita umwana we, ubu ubutegetsi bwa FPR bwayatesheje agaciro ku buryo ubu uyitwa, ariko cyane cyane uyita, arebwa nabi cyane.
Uretse ayo mazina arimo Hutu, Twa na Tutsi abujijwe kwita, hari n’andi yashyizwe mu kato n’ubutegetsi bwa FPR. Muri ayo hari ay’abahutu bagize uruhare (ruto cyangwa runini) mu mateka ya politiki y’u Rwanda. Muri abo twavuga nka : Kayibanda, Gitera, Bicamumpaka, Munyangaju, Habyarimana, Bagosora, Twagiramungu n’abandi. Amazina y’aba banyapolitiki tuvuze haruguru n’ay’abandi tutarondoye, ubutegetsi bwa FPR-Inkotanyi nta kindi buyaziza uretse gusa kuba ba nyirayo baragiye bagaragaza imitekerereze cyangwa imyumvire inyuranye n’ingengabitekerezo y’ubutegetsi bwa FPR-Inkotanyi (position/idéologie politique différente de celle du FPR). Ku bw’iyo mpamvu rero, amazina nka Kayibanda, Bagosora, Twagiramungu, ubu kuyita umwana wawe mu Rwanda ni nko kwigerezaho cyangwa se kwikururira ho amakara.
Amazina ubu usanga agezweho kandi ubutegetsi bushishikariza abantu kwita abana ba bo ni : Keza, Mugisha, Mugabo, Mulisa, Kalisa, Rwagahungu, Iradukunda, Mfura (nzima), Gatesi, Gihozo, Shimwa/Ishimwe, Gakwaya (inkwaya= ingabo z’ibwami), Rugigana, Miheto, Muhozi, Gasaro, Teta, Sheja, Shema, Ganza, Gisa, Cyusa, Cyomoro, Kayitare, Kagame, Muvunyi, Cyitatire, Rurimwo (benerwo), Turatsinze, Mutabazi…
Ukuri k’ukuri hirya y’isenya-muco rya FPR
Mu Rwanda rwa FPR-Inkotanyi, amazina yose y’amagenurano kimwe n’arimo Hutu-Twa-Tutsi arabujijwe kuyita ; nyamara ariko n’ubwo ayo mazina bavuga ko apfobya cyangwa atesha abantu agaciro n’icyubahiro abujijwe kuvugwa no kwita mu Rwanda, imigani y’imigenurano yumvikana mo cyangwa se irimo incyuro no kwishongora k’uwundi muntu, yo ntibujijwe.
Kuyabuza rero kuri njye, ni nko kwikoza ubusa kuko uyabuza abantu kuyavuga cyangwa kuyita ariko bakabikora mu bundi buryo, bitewe n’ibyo batekereza cyangwa se babona. Imwe mu migani abanyarwanda bakomeje gukoresha bagaragaza ibitekerezo bya bo ayo mazina abujijwe kwita mu Rwanda akubiyemo ni nka : ‘‘Umuhutu umuvura ijisho bwacya akarigukanurira’’, Umwanzi agucira akobo Imana igucira akanzu….
Uretse aho kandi, hirya no hino ku mirenge abantu baracyakomeza kuyita abana babo nk’amazina y’amatabirano (amazina y’utubyiniriro, alias). Gushoza intambara yo kwibasira umuco w’abantu ni ukurwana intambara y’amateka ; intambara utazapfa utsinze narimwe ahubwo uzajya uhora wibukirwaho nk’umugizi wa nabi n’umunyarugomo.


text:
Rubavu: Batangije ubukangurambaga bwo kuvana imyanda mu kiyaga cya Kivu
Ishuri mpuzamahanga ryitwa ‘Isoko/La Source’ rikorera mu Karere ka Rubavu ryatangije ubukangurambaga bwo kuvana imyanda mu mazi y’ikiyaga cya Kivu, imyanda iterwa n’isuri ivuye imusozi hamwe n’itabwamo n’abantu.
Katherine Turgeon, umuyobozi ushinzwe amasomo mu ishuri rya Isoko/La Source avuga ko basanzwe bigisha abana gusukura imyanda ijya mu mazi, kurinda ibidukikije n’imihindagurikire y’ikirere mu kubyigisha no kubishyira mu bikorwa, bakaba bahisemo kujya gukura imyanda mu kiyaga cya Kivu.
Imyanda bibandaho ni imyanda ireremba hejuru y’amazi iba yatawemo n’abantu cyangwa yatwawe n’isuri, imyinshi ikaba yiganjemo amacupa y’amazi n’ay’imitobe (jus), hamwe n’amashashi.
Turgeon avuga ko Ikiyaga cya Kivu ari ahantu hazwi kandi hoherezwa imyanda abantu bagomba kurinda no kurindira ibinyabuzima birimo.
Agira ati “Twe nk’ishuri tugomba kwigisha abana gutoragura imyanda no gusukura ikiyaga, n’ubwo bakiri bato, n’ubwo ari igikorwa kidahoraho, ariko ni igikorwa kigisha abana kwita ku bidukikije, ni ukwereka buri wese ko ashobora kurinda ibidukikije hirindwa imyanda ijugunywa mu kiyaga cya Kivu.”
Myinshi mu myanda iboneka mu kiyaga cya Kivu ijyanwa n’amazi y’isuri imanura amazi y’imusozi ikayijyana mu kiyaga cya Kivu, amazi yose ava mu mujyi wa Gisenyi no mu nkengero zaho yoherezwa mu kiyaga cya Kivu hakiyongeraho ituruka ku ruhande rwa Repubulika Iharanira Demokarasi ya Congo.
Turgeon avuga ko abantu bose bagombye kurinda ikiyaga n’ibidukikije kuko iyo byangiritse bigira ingaruka ku buzima bwabo. Ati “ubutumwa dutanga ku bandi ni uko bareka kujugunya imyanda mu kiyaga, ikindi ni uko abantu bagomba kwita ku bidukikije kuko ni ingenzi ku buzima bwacu, bitondera kubyo bajugunya aho babonye.”
Mu Karere ka Rubavu bashyize imbaraga mu isuku y’umujyi no mu nkengero zawo. Ibi byiyongeraho ko uretse mu mujyi wa Gisenyi aho ku nkengero z’ikiyaga hakorerwa nk’utubari na Hoteli, ahandi hagiye hasigwa metero zo kurinda ikiyaga cya Kivu, n’ubwo bitabuza amazi y’ikiyaga habonekamo imyanda ireremba hejuru y’amazi.
Impuguke zivuga ko imyanda ya Pulasitiki yinjira mu mazi iribwa n’ibinyabuzima biri mu mazi kandi igira ingaruka iyo ibyo binyabuzima nk’amafi n’isambaza biriwe n’abantu kuko twa duce twariwe n’amafi tujya mu bantu kandi tukabagiraho ingaruka.
Ubushakashatsi bugaragaza ko amashashi na pulasitike bigira ingaruka ku bidukikije kuko bitwara imyaka myinshi mu kubora, kandi ibice bibigize bihumanya ubutaka.
Amashashi na pulasitike iyo bitwitswe, imyotsi yabyo yangiza ikirere, nk’uko byatangajwe n’umushakashatsi Katsanevakis mu mwaka wa 2008, ndetse yemeza ko inyamaswa ziriye uduce twa Pulasitiki twangiza imyanya y’igogora, ndetse zikagira ubundi burwayi bwagira ingaruka ku bantu baziriye. Abashakashatsi Carpenter na Smith mu mwaka wa 1972 bagaragaje ko pulasitiki zatangiye kugaragaza ibibazo ku nyamaswa ziba mu mazi mu mwaka wa 1970.


text:
Nitwa Mugabo nkaba ndi umugabo wubatse mfite umugore wanjye nishimira cyane Gihozo twabyaranye abana babiri Teta na Ganza. Kugirango njye kubana na Gihozo twanyuze mu nzira ndenge n’intambara itoroshye ariko amaherezo icyo Imana yifatanyirije ntawabashije kugitandukanya.
MBERE YUKO UKOMEZA IYI NKURU KANDA HANO UKORERE AMAFARANGA
Tujya guhura bwa mbere hari mu 1991 ubwo twatangiraga amashuri yisumbuye mu Ishuri rya Mutagatifu Kristu Umwami ry’i Nyanza, twigana mu ishuri rimwe ndetse tunicarana ku ntebe.
Twembi twari abahanga mu ishuri bityo tugahorana mu masomo ari nako dufatanya muri byose. Buri wese mubo twiganaga yatwibazagaho kubera ubufatanye twari dufitanye kuburyo iyo wakeneraga umwe muri twe wabazaga undi.
Gihozo kuva mu bwana bwe yari umukobwa ucisha make, wubaha abantu kandi akaba umunyamakenga uhambaye ari nabyo byatumye ubucuti busanzwe twari dufitanye bwaje kuvamo urukundo rwatangarirwaga na buri wese mubo twiganaga ndetse n’abayobozi b’ishuri kuko wa mugani ngo umutima ukunda ntiwihishira byaje kumenywa na buri wese.
Gusa nta kibazo urukundo rwacu rwateraga abayobozi kuko njye na Gihozo twari intiti mu ishuri kandi tukagira amakenga ngo tutarangara bikatuviramo gutsindwa. Ubufatanye twagiraga mu masomo yacu nabwo bwari inkingi ikomeye twari twarubakiyeho.
Byabaye ngombwa ko urukundo rwacu rugera no ku babyeyi bacu ndetse babanza no kurwishimira ariko nyuma siko byaje gukomeza kuko ahagana mu 1993 hatangiye kuza ibibazo by’amoko mu rukundo rwacu aho mu muryango wanjye batangiraga kumbuza amahoro ngo nkundana n’inyenzi, ibyo bikantera agahinda cyane kuko nakundaga Gihozo nawe nzi neza ko namutwaye umutima.
Nyuma y’uko ivangura ry’amoko ritangiye gusakara mu mashuri aho umukunzi wanjye yatangiraga gutotezwa ngo ni umututsikazi, narababaye cyane ntangira no kujya mukingira ikibaba dore ko na bagenzi banjye twiganaga batari banyoroheye ngo nkundana n’inyenzi. Ibi byo ni birebire cyane uzi neza uko byari byifashe icyo gihe niwe ubyumva neza.
Nyuma gato mu 1994 ubwo amaraso yatangiraga kumeneka ku butaka bw’u Rwanda nabonye ko nta kundi nshobora kuzavutswa uwo nihebeye bityo kuko nari umwana mukuru mu muryango w’iwacu kandi ababyeyi banjye banyubaha, niyemeje kubicaza nkabashyiraho igitsure(barantinyaga cyane kuko muri icyo gihe kwiga amashuri yisumbuye byabonaga bake) mbabwiza ukuri ko nkunda cyane Gihozo kandi aho kugirango mubure tuzapfana.
Ibyo byatumye banyumva bemera ko nzana Gihozo tukabana mu rugo kuko we n’umuryango we bahigwaga bukware bityo turanahungana n’ubwo bitari byoroshye kuko hari ubwo twahuraga n’abamuzi bagashaka kumwica ariko njye n’umuryango wanjye tukamurwanira ishyaka twemeza ko ari mushiki wanjye bamwitiranije.
Gusa n’ubwo twari mu bihe bibi urukundo twari dufitanye ntirwabashaga kwihishira kuko hari aho twageraga tugasomagurana bakadukeka amababa. Kubera uburanga n’inseko bya Gihozo kandi ibirura byari byinshi bishaka kumuntwara.
Nyuma y’iyo ntambara ikomeye noneho nyuma twarwanye intambara nyayo y’amoko kuko ba data wacu bari barishe muri jenoside bigatuma banga cyane Gihozo ngo bene wabo barabafungishije ari nako imiryango ya Gihozo yari yarakamejeje ngo ntakabane n’abicanyi.
Byari bikaze cyane ariko njye n’uwo nihebeye twakoreshwaga n’urukundo bikadufasha kwihanganira ibitugerageza. Rimwe naje gufatanwa na data wacu batujyana kudufunga ariko njye bari banyitiranije na mukuru wanjye w’aho kwa data wacu ariko nyine nararenganye ndafungwa.
Gihozo nawe ntiyatuje ngo yicare ubusa ahubwo yabyirutsemo kugeza mfunguwe ariko mazemo umwaka n’amezi 3. Aho sinabitindaho ngirango murumva uko kuri buri umwe byari byifashe.
Nyuma y’ibyo byose twakomeje iby’urukundo rwacu ruruhije kugeza aho twaje guhunga imiryango yacu tujya kwibera mu Buhorandi ari naho twibera na n’ubu. Iby’urukundo rwacu ni birebire ariko ntawabivuga ngo abirangize.
Kuri ubu dufite umuryango umeze neza njye n’urubavu rwanjye ndetse n’abana bacu Teta na Ganza.
Urukundo rwanjye na Gihozo ni ubuhamya bukomeye turatira buri wese ngo amenye ko urukundo rubaho, urukundo rwihangana, rwitanga, rutavangura ariko ikiruta byose ngo bamenye ko gukundana by’ukuri bigorana ariko bigatanga umunezero kuruta byose!
1,824 total views, 1 views today


text:
Nitwa Akaliza Dinah navukiye nyamirambo ahazwi nko kumumena, ubu mba mu gihugu cya Brazil! nakuriye mu muryango mbana na mama ndetse na papa ! gusa mama amaze kwitaba Imana data yahisemo gushaka undi mugore, yaramuzanye kandi kubera ukuntu nakundaga papa numvaga akwiye ibyishimo , niba gushaka undi mugore byari bumushimishe ntakibazo nari kubigiraho.
Gusa iby’ishimo nifurizaga data, umugore yazanye yarabimbuje! mukadata yaranyanze , amafata nabi , akajya anteranya na papa , akamubwira uburyo ndi indaya yamunaniye bigera ubwo papa atangiye kujya amwizera nawe birangira anyanze! icyo gihe narakubititse bigera ubwo ngira umuhungu twakundanaga ariko mukadata atamukunda, uwo muhungu yaje kuntera inda mukadata arandoga inda yanjye arayizirika ndaza kubera ifoto yuko byari bimeze!
icyo gihe nahoraga ndibwa mu nda , nkumva munda yanjye havugiramo ibintu by’ibikoko bitandukanye , icyo gihe umugabo wanjye yababajwe n’ibyo bihe! kuko namaze igihe ntwara inda ariko abana bakavamo , umugabo wanjye yaje gufata umwanzuro rero tujya gutura iwabo muri Brazil , gusa naho tuhagera yabanje kumvuza kubw’amahirwe macye bambwira ko ncobora kutazongera gusama.
haciyemo igihe narihebye gusa umugabo wanjye amba hafi ! kugeza ubwo twongeye kwakira inkuru nziza yuko twongeye gusama ariko mubyukuri twari twaramaze kwiheba , ubu umwana wacu ari gukura neza kandi ibyishimo byarushijeho kuba byiza! niba wizera Imana ntihakagie ikigutera ubwoba kuko inzira z’Imana zirenga ibihumbi.
AMAFOTO:


text:
MINEDUC yatangaje ko mu rwego rwo kwirinda ikwirakwira rya
COVID-19, amashuri y’incuke, abanza n’ayisumbuye yo mu mujyi wa Kigali
afunze guhera kuri uyu wa Mbere.
Itangazo rya Minisiteri y’Uburezi ku bufatanye na Minisiteri y’Ubuzima, rimenyesha abafatanyabikorwa bose ko ingamba zafashwe mu rwego rwo gukumira icyorezo cya Koronavirusi, cyane cyane mu Mujyi wa Kigali ari uko Amashuri y’incuke,abanza n’ayisumbuye mu mujyi wa Kigali agomba gufunga guhera kuri uyu wa Mbere.
Iri tangazo risohotse nyuma y’aho Minisiteri y’Uburezi yaherukaga gutangaza ko abiga mu mashuri y’incuke n’abo mu cyiciro cya mbere cy’abanza bagombaga kuzasubukura amasomo yabo kuwa 18 Mutarama 2021 nyuma y’igihe kigera ku mezi 10 bari bamaze batiga kubera icyorezo cya COVID-19.
Mu kiganiro Minisitiri w’Uburezi, Dr Uwamariya Valentine, yagiranye n’itangazamakuru ku wa 7 Mutarama 2021,yavuze ko amashuri y’incuke n’abanza agiye gufungurwa, asaba ababyeyi gutangira kwitegura.
Yagize ati “Abana bo mu mashuri y’incuke kuva mu wa mbere itariki
yo gutangira ni kuwa 18 Mutarama, ababyeyi n’abanyeshuri bakaba
batangira kwitegura kugira ngo iyo tariki bazajye ku ishuri, abo ni
abana bo mu mashuri y’incuke ndetse n’icyiciro cya mbere cy’abanza, ni
ukuvuga kuva mu wa mbere kugeza mu wa gatatu.’’
Icyakora,Minisitiri Uwamariya yakomeje avuga ko uyu mwanzuro uzagenda urushaho gusesengurwa bijyanye n’uko icyorezo cya COVID-19 kizaba gihagaza ndetse n’inama bazahabwa na Minisiteri y’Ubuzima.
Bitandukanye n’ibindi byiciro byatangiye mbere, abiga mu mashuri y’incuke n’abo mu cyiciro cya mbere cy’abanza bo umwaka bari kuwutangira bakerewe kuko hari abari batangiye.
Ingengabihe yari yashyizwe hanze yagaragaza ko Igihembwe cya Mbere kuri aya mashuri abanza n’ay’inshuke cyari gutangira kuri uyu wa 18 Mutarama 2021, kigasozwa ku wa ku wa 2 Mata; kizakurikirwa n’ikiruhuko cy’ibyumweru bibiri giteganyijwe ku wa 3-18 Mata 2020.
Igihembwe cya Kabiri cyari kuzatangira ku wa 19 Mata gisozwe ku wa 11 Kamena, mu gihe ikiruhuko cyacyo cy’ibyumweru bitatu, kizatangira ku wa 12 Kamena kikarangira ku wa 4 Nyakanga 2021.
Igihembwe cya gatatu kigatangira ku wa 5 Nyakanga kirangire ku wa 3 Nzeri 2021, abanyeshuri batangire ikiruhuko kinini ku wa 4 Nzeri.
Ku wa 2 Ugushyingo 2020,nibwo hatangiye abanyeshuri bo mu mashuri abanza biga mu mwaka wa Gatanu n’uwa Gatandatu. Uwo munsi kandi hatangiye abo mu yisumbuye biga mu mwaka wa Gatatu, uwa Gatanu n’uwa Gatandatu.
Hatangiye kandi abanyeshuri bo mu mashuri y’Ubumenyi ngiro bari mu mwaka wa Gatatu n’uwa Gatanu ndetse n’abo mu y’Inderabarezi bo mu mwaka wa Mbere n’uwa Gatatu.
Ikindi cyiciro ni icy’abanyeshuri batangiye igihembwe cya kabiri ku wa 23 Ugushyingo 2020. Muri iki cyiciro hatangiye abanyeshuri biga mu mwaka wa Kane w’amashuri abanza, n’abo mu yisumbuye biga mu mwaka wa Mbere, uwa Kabiri n’uwa Kane.
531 total views, 1 views today


text:
Abasore n’inkumi bafite umuco wo gutendeka, bari mu mibare myinshi uyu munsi.
Abasore n’inkumi biyizi ho kugira umuco ugayitse wo gutendeka, bishobora kutaza kuborohera kwizihizanya n’abakunzi babo uyu munsi w’abakundana witiriwe mutagatifu Valentin.
Mu gihe abakundana bo mu bice bitandukanye by’isi bari guhihibikana bashakashaka uko baza gushimisha abakunzi ba bo, wakwibaza uko abasore n’inkumi batendeka bo baza kubigenza kuko bafite abakunzi barenze umwe.
Hari abahanga mu gutendeka, bagenda bagenera buri mukobwa cyangwa umusore agahe gato ko kwishimana, kugira ngo babashe kubasaranganya uyu munsi w’abakundana, ndetse wenda bikabahira ntihagire n’umwe muri bo utahura ko atendekwa, ariko hari n’ababihurira mo n’ingorane iyo batahuwe ko batendeka abakunzi benshi, bikaba byatuma ikitwaga urukundo gihinduka urwango rukomeye.
Abasore n’inkumi rero muzi ko mufite abakunzi barenze umwe, uyu munsi uze kubabera itangiriro ryo kwisubiraho, maze muhite mo umwe rukumbi muzakomezanya mu nzira y’urukundo rufite intego. Umunsi mwiza wa Saint Valentin kuri mwese.


text:
Laptop imwe kuri buri mwana (OLPC)
Laptop/Mudasobwa imwe kuri buri mwana (in English One Laptop per Child or OLPC) ni gahunda idaharanira inyungu yashyizweho ifite intego yo guhindura uburezi bw’ abana ku isi. Iyi ntego yari kugerwaho aruko hakozwe kandi Hagakwirakwizwa ibikoresho by’uburezi mu isi ikiri munzira y’amajyambere ndetse hagashyirwamo porogaramu ninyigisho muribyo bikoresho.
Edit
Intego yayo nyamukuru ikomeje kuba guhindura uburezi muguha ubushobozi abana bo mubihugu bikiri munzira y’amajyambere kugira uburenzira kunyigisho, amakuru, naho gukorera porogaramu za mudasobwa. Mugihe iyi gahunda yatangizwaga, igiciro fatizo kuri mudasobwa yari amadolari arenga igihumbi y’Amerika ($1,000 US), bityo ntibyari gushoboka kugera kuriyi ntego uretse gukora imashini zihendutse. Iyi yabaye mudasobwa ya OLPC XO, ifite igiciro gito kandi zikoresha n’umuriro muke. Mwitangira umushinga waterwaga inkunga itagizwe n’amafaranga n’abagize imiryango nka AMD, eBay, Google, Marvell Technology Group, News Corporation, Nortel. Chi Mei Corporation, Red Hat, na Quanta.
Edit
Umushinga wa OLPC washimwe henshi ndetse uba ntamakemwa. Uyu mushinga washimwe kubw’imashini zigiciro gito, zikoresha umuriro muke, ndetse wizeza ubufatanye mu rwego rwa za Minisiteri mu bihugu byinshi aho za mudasobwa zikoreshwa nka kimwe mu ishingiro ry’uburezi, gushyiraho ahantu hafasha gukoresha mudasobwa nta kijijinganya mu rurimi urwo arirwo rwose ndetse byumwihariko nta bumenyi mu rurimi rw’icyongereza. Bakiriye ibitekerezo byinshi harimo ibirebana na gahunda yabo, ndetse nibijyanye n’uburyo bwabo nk’imfashanyo, kuzikoresha muburyo bworoshye, umutekano wazo, ibizikorerwaho nubuzima bwite bwabyo.
Abayobozi b’Ibihugu bimwe na bimwe bavugiye kumugaragaro kubijyanye numwihariko w’igiciro cyuyu mushinga, kubijyanye n’umuco ndetse nibihabwa agaciro ugereranyije nibikenewe n’abaturage by’ibanze mubihugu bikiri munzira y’amajyambere.


text:
IGITABO CYA II CYA SAMWELI
Iki gitabo gikurikirana imirimo ya Dawidi uhereye akiba Umwami mu gihe Sauli yapfaga ukageza kwiherezo ry’ingoma yo gutegeka kwe. Ibi bice icumi bibanza bitubwira guhirwa kwa Dawidi no kwaguka kwa Isiraeli. Ariko igice cya cumi na kimwe kitubwira icyaha cye na Betisheba, n’ubuzima bwe ubutware bwe no gutangira kugenda ukundi uhereye icyo gihe gukomeza.
Ibice by’ingenzi.
1) Dawidi aririra Sauli na Yonatani (1:1-27) Nubwo Sauli yitwaye nabi nk’umuyobozi w’abantu b’Imana, Dawidi yar’akimwubaha kubera umwanya Imana yari yaramuhaye, kandi aririra Yonatani inshuti ye.
2) Dawidi ahabwa intebe y’Ubwami gutegeka Isiraeli yose, (5:1-5) Dawidi aba umwami ukomeye.
3) Dawidi azana isanduku y’isezerano Iyerusalem (6:1-23) mu kuzana iyi sanduku Dawidi ntiyubashye Imana gusa, ahubwo yahinduye Yerusalem umurwa mukuru muby’Umwuka.
4) Umugambi wa Dawidi wo kubakira Imana inzu (7:1-29) Dawidi yashakaga gusimbura igicaniro akubakira Imana inzu. Ariko Imana ntiyabyemera, Ivuga ko izemerera Salomo akaba ariwe uyubakira.
5) Icyaha cya Dawidi na Betisheba (11:1-27) akanya gato ko kugendagenda hejuru yinzu ye byamuviriyemo irari ry’ubusambanyi n’ubwicanyi. Yakobo 1:13-15 asobanura ukuntu icyaha gitangira mur’ubwo buryo, intambwe kuyindi kugeza ubwo kikugeza kukurimbuka kuruta uko wabitekereza.
6) Kwigomeka kw’Abusalomu (15:1-18:33) Dawidi yakoze neza nk’Umwami ariko ntiyakora neza nk’umupapa (1Abami 1:6) Abusalom yarafite ubwibone n’uburiganya. Kandi yaragiye guhirika ubutegetsi bwa se Dawidi.


text:
Kuva ku cyumweru tariki ya 1 Ukuboza 2019, i Kabarondo mu ishuri rya Don Bosco, hateraniye Abakateshiste ba Diyosezi ya Kibungo mu mahugurwa ngarukamwaka asanzwe abahuza . Insanganyamatsiko y’mahugurwa y’uyu mwaka iragira iti: “Umuntu wese wakira umwigishwa ari Jye abigirira, ni Jye aba yakiriye kandi unyakiriye wese azaba yakiriye Uwantumye” (Lk 9, 48).
Nyiricyubahiro Musenyeri Antoni KAMBANDA, Arkiyepiskopi wa Kigali akaba n’Umuyobozi wa Diyosezi ya Kibungo, wasuye Abakateshiste kuri uyu wa kabiri tariki ya 3 Ukuboza 2019 yashimye igikorwa cy’Amahugurwa y’Abakateshiste, bituma Abakateshisti bumva icyo bakora!
Mu butumwa Nyiricyubahiro Musenyeri Antoni KAMBANDA yatanze yagarutse ku Ibaruwa ya Papa Benedigito wa 15, ibaruwa ye ya gishumba yise “Maximum illud” igihe yoherezaga Abogezabutumwa mu isi yose, hakaba hashize imyaka 100. Abakateshiste barasabwa kwigana ubutwari bagize; baritanze cyane, bagenda n’amaguru barananirwa bamwe bapfira mu nzira!
Musenyeri yagarutelse kandi ku Ikoraniro w’Ukaristiya (Congrès eucharistique), Ihuriro ry’Ukaristiya rizabera muri Hongariya i Budapest
for establishment of the diagnosis. tadalafil online Erectile Dysfunction.
Musenyeri yibukije kandi urugendo rw’ubumwe n’ubwiyunge twatangiye, agaruka kuri komisiyo y’Ubutabera n’Amahoro iri muri gahunda yo gushimira Imana mu myaka 25 ishize turi!mui urwo rugendo rw’ubwiyunge! Umukateshisti yibuke kwigisha abantu bazaba abahamya b’ibyo bize aho rukomeye!
Musenyeri ati: Twibuke ingo zacu, Iyogezabutumwa dushinzwe rihagere! Twubake ingo za gikristu zibe igicumbi cy’Iyogezabutumwa!
Amahugurwa yitabiriwe n’abakateshiste baturutse muri Paruwasi zose za Diyosezi ya Kibungo bagera kuri 276 kuri 301 bari batumiwe:
Abakateshiste bitabiriye amahugurwa
Duwayene ya Kibungo
- Paruwasi ya Kibungo: 18
- Paruwasi ya Zaza: 19
- Paruwasi ya Kansana : 16
- Paruwasi ya Rukoma: 16
- Paruwasi ya Bare: 15
- Paruwasi ya Gahara: 9
Duwayene ya Rwamagana
- Paruwasi ya Rukara: 17
- Paruwasi ya Nukarange: 18
- Paruwasi ya Rwamagana: 14
- Paruwasi ya Kabarondo: 8
- Paruwasi ya Gishanda: 12
- Nyakabungo yitegura kuba Paruwasi: 9
- Paruwasi ya Ruhunda: 7
- Paruwasi ya Munyaga: 6
Duwayene ya Rusumo
- Paruwasi ya Musaza: 14
- Paruwasi ya Kirehe: 14
- Paruwasi ya Rusumo: 12
- Paruwasi ya Gashiru: 12
- Paruwasi Nyarubuye: 13
- Paruwasi ya Kiyanzi: 10
- Paruwasi ya Rukira: 11
- Inkambi ya Mahama: 6
Inyigisho ziteganyijwe muri ayo mahugurwa ni izi:
- Ubutumwa bw’umukateshiste mu muryango : Musenyeri Oreste INCIMATATA
- Umukateshiste ukenewe muri iki gihe : Padiri Jean Claude RUBERANDINDA
- Umwanya wa Bikira Mariya muri Kiliziya : Padiri Noheli NIZEYIMANA
- BIBILIYA: Yezu Krist ni We shingiro ry’Ibyanditswe Bitagatifu; Isezerano rishya ritumenyesha Yezu Kristu: Padiri Dieudonné UWAMAHORO
- Liturujiya mu buzima bw’umukateshiste : Padiri Ruyagarama Jean Baptiste
- Amateka ya Kiliziya : Padir Justas HABYARIMANA
- Umwigishwa muri Kiliziya : Soeur M-Françoise TWISUNZEMARIYA
- Amashushi mfashanyigisho muri Kateshezi: Soeur Géneviève UWAMARIYA
- Urubyiruko muri iki gihe : Padiri Gérard MANIRAGABA
- Ubuhamya ku majyambere y’umukateshiste: Bwana Edouard MURUTAMPUNZI
- Akamaro k’imiryango y’Agisiyo Gatolika ku Bigishwa: Padiri Alexis KAYISIRE
- Inkomoko y’Amatorero n’Amadini: Padiri Egide MUTUYIMANA
- Ubusugire bw’ingo : Soeur Illuminée
Izo nyigisho zose zizasozwa n’imyitozo ya Kateshezi izatangwa na Padiri Claude RUBERANDINDA afatanyije n’umubikira ushinzwe ubutumwa bwa Kateshezi.
Padiri Dieudonné UWAMAHORO
Komisito ya Kateshezi ishinzwe uburyo bw’Itumanaho n’ibikorwa ndangamuco


text:
Gupfa guta umubiri wa Aluminium hamwe na reberi, itanga anti-bumping no gukomanga.
¼ ”NPT cyangwa BSP inlet hamwe na adapt y'umuringa, igihe kirekire cyo gukora nta ruswa.
Imashini iramba ya Hybrid, ikorerwa muburayi.
Ikirere kiremereye cyane, imitwe ibiri irahari.
Swivel hose ihuza.
Kuki Ukeneye Umuvuduko wa Tine?
Buri mwaka, impanuka zigera ku 11.000 zigwa mu modoka ziterwa no kunanirwa kw'ipine, nk'uko bigaragazwa n'ikigo cy'igihugu gishinzwe umutekano wo mu muhanda.Amapine adafunze neza yerekanwe nkimpamvu nyamukuru yo gutsindwa, mugihe amapine yuzuye neza ashobora gutanga 3,3% mubukungu bwa peteroli - kandi birashobora kurokora ubuzima bwawe.
Imodoka nyinshi nshyashya zifite sisitemu yo kugenzura amapine (TPMS) ituburira niba ipine igabanutse munsi yumuvuduko wumwuka.Niba imodoka yawe ishaje, ariko, uzakenera gukoresha igipimo cyipine kugirango urebe niba ufite umuvuduko ukabije.Uzakorerwa neza kugirango ubigenzure buri gihe kuko amapine yawe nigice cyonyine cyimodoka yawe ikora hasi.
Akamaro k'umuvuduko ukabije w'ipine
Kugumisha amapine yimodoka yawe neza muburyo bwimodoka isabwa ningingo ikomeye yo gufata neza amapine.Amapine arimo urugero rwumuvuduko wumwuka uramba kandi bigira uruhare mumutekano wibinyabiziga.
Akaga n'ingaruka
Umuvuduko muke w'ipine ugira ingaruka kuri feri kandi utanga kuyobora no gufata neza.Ibi birashobora guteza akaga cyane mugihe hagomba guhagarara byihutirwa cyangwa inzira itunguranye kugirango wirinde kugongana.
Byongeye kandi, umuvuduko muke utuma impande zipine zihindagurika cyane, zitanga ubushyuhe.Mugihe ubushyuhe buringaniye bwihutisha kwambara ipine;ubushyuhe bwinshi burashobora gutuma umuntu atakaza ibice cyangwa akayaga.
Amapine adafunze kandi afite imbaraga zo kuzunguruka, bigabanya ubukungu bwa peteroli.Kandi, bambara byihuse kumpera yinyuma ya podiyumu, bivuze ko gusimburwa bizakenerwa vuba kuruta amapine yuzuye neza.
Amapine arenze urugero ntabwo ari ikibazo.Amapine ya kijyambere arashobora kwihanganira byoroshye imbaraga zirenze izisabwa gutwara bisanzwe.Nubwo bimeze bityo ariko, amapine yuzuye yuzuye atanga kugenda neza kandi akambara vuba vuba hagati, bivuze ko gusimburwa bizakenerwa vuba kuruta amapine yuzuye neza.
Kumenya igitutu gikwiye
Reba ku gitabo cya nyiri imodoka cyangwa icyerekezo cya tine kumurongo wumuryango.Ku modoka zishaje zishaje (mbere ya 2003), amakuru yifaranga ryipine arashobora kuba mumuryango wumuryango wa glove, flap yuzuza lisansi, cyangwa umupfundikizo wibiti.Ntugakoreshe igitutu kibumbwe mumapine.Ibi byerekana igitutu gikenewe kugirango tyre yuzuye yuzuye umutwaro wo gutwara, ntabwo ari igitutu cyagenewe imodoka yawe.
Abakora ibinyabiziga batanga ibipimo byibanze byapine bishobora gutandukana imbere ninyuma, kandi mugihe ikinyabiziga cyuzuye cyangwa gikoreshwa mugutwara umuhanda mugari.Umuvuduko mwinshi wongera ubushobozi bwumutwaro no kugabanya ubushyuhe.
Imodoka zimwe na zimwe zikoresha siporo zifite amapine yoroheje yerekana “LT” kumuhanda.Igipimo cy’ifaranga risabwa ku mapine yamakamyo arashobora gutandukana cyane bitewe nuburemere bwikinyabiziga nikoreshwa.


text:
Idirishya rya safiro ni ubundi bwoko bwa kare / buzengurutse idirishya. Itandukaniro rinini hagati ya kare kare (kuzenguruka) idirishya rya safiro nintambwe yintambwe nintambwe iri hagati yindege zombi kumadirishya ya safiro. Nta tandukanyirizo ririho mubisobanuro byose bya safiro ubwayo. ariko imiterere gusa. Idirishya rya safiro ryakandagiye kandi rifite imiterere yubukanishi, optique na chimique nki idirishya riringaniye, ariko imiterere yintambwe ifasha guteranya ibicuruzwa, kandi birashobora no gutwikirwa hejuru y’ibidukikije bidahuye n’ibidukikije.
Intambwe ya safi ifite idirishya ryingenzi, Round / Square dushobora gutanga imiterere yombi, kandi nanone dushobora gukora idirishya rya safiro idasanzwe ukurikije DWG yawe. Hariho inama nyinshi ugomba kumenya mugihe cyawe.
. Radiyo ntarengwa ya Iburyo-Inguni ni 0.3mm.
.Bishobora kuba byose bisukuye ariko gusa Mechanical quality transparent for round surface. Ubuso bwa Flat bushobora kuba bwiza.
.Intambwe yambere ni hafi 0.5mm.
.Nta tandukaniro hamwe nibintu byiza.
.Ubunini ntarengwa: Ntabwo bunini burenze 300x300mm
.Ubunini ntarengwa: Ntabwo ari munsi ya 2x2mm
Nkamakuru hejuru, nyamuneka suzuma izi ngingo mubishushanyo byawe, bizafasha mubikorwa byacu.
Ibyo ari byo byose, Biterwa nigishushanyo cyabakiriya bacu uko dukora ibicuruzwa byacu. Tuzagufasha guhindura igishushanyo cyawe mubyukuri, nkimwe mubyerekezo byacu kuva sosiyete yacu yatera inkunga. Niba ushaka uwaguhaye intambwe yawe ya Sapphire Windows. Turashobora kuba amahitamo yawe meza.


text:
Kutagira ubushobozi bwo kubaka umuturirwa muri Kigali byahinduwe icyaha ryari ?
[Soma iyi nkuru ikurikira witonze, utekereze maze dufatanye kwibaza iki kibazo: ubu butegetsi butumva rubanda bumaze iki ? Bukorera nde ? Tanga igitekerezo cyawe , ejo Ubuyobozi bw’ Ishyaka ISHEMA RY U RWANDA nabwo buzatangaza icyo bubitekerezaho] NDLR.
Gisozi : Abubatse hafi y’igishanga bahawe iminsi 90 yo kuhava
Nyuma yo guhabwa amabaruwa abasaba kwimuka, bamwe mu baturage batuye mu gice giherereye hafi y’igishanga mu Murenge wa Gisozi, Akagari ka Ruhango ho mu Mudugudu wa Kanyinya barasaba inzego zibishinzwe kubafasha ngo kuko basanga nta handi bafite ho kwerekeza cyane ko abenshi baba baraturutse mu bice by’icyaro kandi barasize bagurishije amasambu yabo.
Aba baturage bahawe amabaruwa abamenyesha ko nta muntu wemerewe gutura ku buryo bubangamira ibidukikije cyangwa gutura ahantu hahanamye ndetse no mu gishanga, maze bahabwa igihe kitarenze iminsi mirongo 90 yo kuba bakuye ibikorwa byabo aho hantu.
Umwe mu baturage barebwa n’uyu mwanzuro, Nzamwitakuze Claudette, yatangaje ko kubimura hafi y’igishanga ntacyo bibabwiye ariko ko bakagombye guhabwa ingurane kuko nabo bagiye bahagura.
Yagize ati : “Njya gutura aha hantu nahaguze ibihumbi 350,000 by’amanyarwanda kandi nasinyiwe n’ubuyobozi bw’inzego z’ibanze ; kugeza ubu nari mpamaze umwaka, kubera ibikorwa nashyizemo nahava ari uko mpawe ingurane.”
Mukeshimana Ziada nawe yahawe ibaruwa imusaba gukuramo ibikorwa bye ariko yatangaje ko nyuma yo kugurisha isambu yari afite iwabo, aha hantu yahaguze inzu ya miliyoni 4,000,000 z’amafaranga y’u Rwanda.
Mukeshimana ati : “Nyuma yo kugura aha hantu nta yandi mafaranga nsigaranye, ikibabaje ni uko abayobozi bansinyiye mpagura ntihagire icyo bamenyesha kijyanye n’amabwiriza agenga imiturire, kugeza ubu dufite ibyemezo 9 by’ubutaka kandi turasora nk’abandi.”
Mukasipi Agnes nawe ahuje na bagenzi be ikibazo yagize ati : “Nyuma yo kubona ibaruwa insaba gusenya no kuvanaho ibikorwa byanjye ntabwo niriwe mpangayika kuko twahatuye Leta itureba nidushakire ahandi twerekeza ; ntabwo umuntu yaba yaraguze ahantu ahamaze igihe kirekire ngo bahamukure adahawe ingurane ijyanye n’agaciro k’ubutaka.”
Aganira n’iki kinyamakuru, Umunyamabanga Nshingwabikorwa w’Akagari ka Ruhango, Niyonsaba Pascal, yagitangarije ko aba baturage nta ngurane bazahabwa kuko bubatse babizi ko bitemewe.
Niyonsaba yagize ati : “Twabahaye amabaruwa yo kuba bakuyemo ibikorwa byabo mu minsi 90, bariya baturage ntabwo bajya bumva kuko n’ubu aho tuvugira nubwo twatanze ayo mabaruwa ugiyeyo wasanga bubaka ; bari kuhavanwa mu rwego rwo kurengera ibidukukije ».
Aho inkuru yaturutse:
HYPERLINK « http://www.igihe.com/amakuru/u-rwanda/gisozi-abubatse-hafi-y-igishanga-bahawe-iminsi-90-yo-kuhava.html » t « _blank » http://www.igihe.com/amakuru/u-rwanda/gisozi-abubatse-hafi-y-igishanga-bahawe-iminsi-90-yo-kuhava.html


text:
Inzozi zigiza nkana, ntizita no ku bukene umuntu afite.
Inzozi ni nziza kuko zituma ugera aho utazigera ugera mu buzima, ariko ni na mbi kuko zitera kwiheba iyo ubyutse ugasanga bya bindi byiza byose wabonaga, ntabihari.
Ni kenshi umuntu aryama, maze yamara gufatisha ibitotsi akarota ibintu bidasanzwe, wenda ibyo yifuza kuzageraho, cyangwa se ibyo atigeze abona mu buzima bwe bwose kuko biri ku rwego rwo hejuru. Ushobora kurota uri umukire ukomeye, cyangwa ukarota uri mu bihugu by’amahanga mu butembere, n’ibindi.
Hari abarota bafite amafaranga menshi batigeze babona n’aho nibura ateretse, iryo joro rikababera umunezero gusa, ikibabaza uwarose, ni iyo akangutse agasanga bwa butunzi bwose ntabuhari, yarotaga gusa. Umunsi wose ushobora guhita ukubera mubi. Icyaguha ngo ibyiza urose bizabe impamo, ari byo bita gukabya inzozi.


text:
Abigaga muri Marie Merci muri Jenoside babonye ibyo amaso adakwiye kubona - Umutangabuhamya
Ni amagambo yatangajwe n’umutangabuhamya w’umugabo ufite imyaka 48 wari mu banyeshuri bigaga ku ishuri rya Marie Merci kugera Jenoside ibaye.
Ni mu rubanza rubera Paris mu bufaransa, ruregwamo Laurent Bucyibaruta wari Perefe wa Gikongoro ku byaha bya Jenoside, aho urukiko rukomeje kumva ubuhamya ku bwicanyi bwakorewe abanyeshuri b’abatutsi bigaga ku ishuri rya Maire Merci i Kaduha.
Mu buhamya bunyuranye, hakomeje kugarukwa ku ruzinduko rw’abari abayobozi barimo Perefe Bucyibaruta Laurent, Musenyeri Augustin Misago, Capt Sebuhura wari uhagarariye Jandarumeri, uwari ushinzwe iperereza ku Gikongoro ndetse n’intumwa ya minisitere y’ uburezi.
Ni uruzinduko rwari rugamije gukemura ikibazo cyari hagati y’abanyeshuri n’abarimu, aho byageze ko abahutu bitandukanya n’abatutsi.
Ikibazo cy’amoko, cyarikimaze igihe kivugwa mu ishuri rya Marie Merci, kuko habaye imyigaragambyo yatumye amasomo asubikwa, abanyeshuri bagataha, ikaba ariyo mpamvu mu gihe abandi bari mu biruhuko bya pasika, abanyehuri kuri icyo kigo bari ku ishuri, aho bagombaga kugaruza igihe batakaje. Abanyeshuri b’abahutu bashinjaga abatutsi ko bashatse kubaroga mu biryo, ndetse ko banakorana bya hafi n’inkotanyi bakavuga ko batagishaka kubana nabo.
Abayobozi bagiye gukemura icyo kibazo, ngo basanze abanyeshuri baramaze kwitandukanya, kuko abahutu bari baragumye ku ishuri rya Marie Merci, naho abatutsi bahungira ku ishuri ryitwa Ecole des lettres.
Abayobozi bahageze, ngo babanje kuganira n’abanyeshuri b’abahutu bababwira ko badashaka kubana n’abatutsi, maze nyuma bajya kuganiriza abatutsi.
Abatangabuhamya, bavuze ko Perefe Laurent Bucyibaruta yababwiye impamvu abahutu badashaka kubana nabo, kandi ko nta kundi byagenda, ahubwo bagiye kubashakira aba Jandarume bo kubarinda kugira ngo hatazagira ubatera akabica.
Abaharokokeye bavuze ko bitari ukubarinda urupfu, ahubwo ko kwari ukugira ngo hatagira usohoka nibaza kubica bazabicire rimwe, cyane ko babasize aho nta cyo kurya cyangwa kuryamira babasigiye kandi bari bababwiye ko bashonje.
Mu babishe ku itariki ya 7 Gicurasi, abatangabuhamya bavuze ko hari harimo na bamwe muba Jandarume babarindaga, abanyeshuri biganaga ndetse n’abarimu babigishaga bafatanyije n’abandi baturage.
Umwe mu bari muri urwo ruzinduko wari uhagarariye Ministere y’ Uburezi, nawe wabajijwe n’urukiko kuri uyu wa kabiri, yavuze ko nk’abayobozi bashatse igisubizo, bavuga ko abanyeshuri b’abatutsi babahaye aba Jandarume babarinda, kuko nta kindi bari gukora. Ati: " Abahutu twabohereje iwabo, ariko abatutsi twabahaye ababarinda mu kigo, kuko n’imiryango yabo bari bamaze kuyica, nta n’aho bari guca bataha. Iby’uko nyuma bari kuza bakabica, ibyo ntawabitekerezaga kuko umuyobozi wa Jandarumeri yari yatwijeje ko bafite umutekano".
Padiri Uwayezu Emmanuel wayoboraga ishuri rya Marie Merci, yavuze ko yatangajwe no kuba yarashinjwe kujya mu bitero, mu gihe nawe ngo ubuzima bwari mu kaga, kuko yashinjwaga kurinda abanyeshuri b’abatutsi.
Abajijwe niba yemera ko mu Rwanda habaye Jenocide, yagize ati: "niba ari ko babivuga ndabyemera ariko hari n’abavuga ko hari abandi bantu bapfaga harimo n’abo bitaga inyenzi ntibari abatutsi gusa ahubwo ni abantu bose bavugaga ko bakorana na FPR no mu bahutu barimo".
Umwe mu banyeshuri barokokeye ku ishuri rya Marie Merci, yavuze ko nyuma yo kwihisha igihe kirekire yaje gusubira ku ishuri, maze Diregiteri Uwayezu Emmanuel akamujyana ku Gikongoro akamushyikiriza Perefe Bucyibaruta, kuko hari gahunda yo kwegeranya bamwe mu batutsi barokotse, bazamurikirwa abafaransa, bakagaragaza ko bagerageje kubakiza.
Bucyibaruta asabwe kugira icyo abivugaho, yavuze ko we yamukijije kuko yamugiriye impuhwe ndetse ashaka kumurokora, ko nta gahunda yigeze ibaho yo kugaragariza abazungu ko ubuyobozi bwakijije abatutsi.
Yavuze kandi ko nta nama yigeze ibaho yo gutegura ubwicanyi bwakorewe abanyeshuri bigaga mu ishuri rya Marie Merci i Kibeho, ko abanyeshuri batekereje ko babegeranyije ngo babicire hamwe, iri ibitekerezo byabo ubwabo.
Umutangabuhamya na we atangiye avuga ku myigaragambyo yo ku itariki ya 14 yagize ati: "Tariki 14 twabonye ibintu ubundi amaso y’umuntu adakwiye kubona. Nka saa yine za mu gitondo abasirikare batangiye kurasa mu baturage bari kumwe n’abaturage bafite intwaro gakondo biraye mu bantu baratemagura mu gihe abasirikare barasaga. hari urusaku rwinshi cyane rw’abana n’abagore barira bavuza induru. haruguru hari abapolisi barasaga abantu bababuza kwinjira mu ishuri kuko ishuri ritari rizitiye. barishe kugera nimugoroba nibwo urusaku rwarangiye".
Yongeyeho ko bukeye bwaho basanze hapfuye Abatutsi benshi. ati:" Tariki ya 15 mu gitondo cya kare, ikibuga cyose cyari cyuzuyeho imirambo, ubwo haje Musenyeri Misago, perefe Bucyibaruta, superefe Biniga Damien, burugumesitiri Nyiridandi. ubwo bafashe utwana tutari twapfuye, umubikira wari kumwe na Misago ni we watoraguraga utwo twana wenda Perefe yazadufasha kumenya niba utwo twana twaraje kubaho. ubwo ishuri ryahise rigotwa n’abapolisi. ubwo mbonye Perefe na musenyeri Misago, nahise nibwira ko twe ntacyo tuzaba. twabayeho mu kintu cy’ubwoba bwinshi . twarahabaye kugera tariki 30/Mata. Njye nasaga n’uwapfuye n’ubwo bwoba ntabwo nari mfite. kuri iyo tariki twagiye mu Misa kuri Ecole des lettres , bari bateguye ko bagomba kutwica. twiyemeje kudatandukanya n’abanyeshuri b’abahutu tugeze kuri bariyeri bari bashyizeho. hari icyo ntavuzeho cya bamwe mu banyeshuri twiganaga bajyaga basohoka bakajya hanze mu nama zo gutegura ibitero byo kwica abaturage nibukamo nk’abitwa Theoneste na Clement".
Avuga ko muri iyo minsi iyo bazaga ku ishuri bababwiraga ko bazabica ejo cyangwa ejobundi.
Mu buhamya bwe yakomeje agira ati:" Uwo munsi haguye imvura nyinshi cyane. bigeze nimugoroba njye n’abandi icyenda twafashe icyemezo cyo gusohoka mu kigo tuvuga ngo tuzagwe ahandi tutishwe n’abanyeshuri tungana. Twaragiye dushaka kujya i Burundi ariko tukajya twizengurukaho kuko tutari tuzi inzira. Twagendaga nijoro, mu mihanda hari bariyeri nyinshi. Turi hafi yo kugera hafi y’umupaka w’uBurundi nko mu ma saa kumi za mu gitondo hari umugore watubonye avuza induru ngo abonye inyenzi. twarirutse turatatana twisanga turi i Burundi. Duhuye n’abarundi twababeshye ko turi abanyekongo. Twatangiye kuvuga igifaransa ntitwongera kuvuga ikinyarwanda . Baturangiye ahantu hari kiliziya ngo tujye yo njye ndanga ndavuga nti byaba ari nko gusubira mu Rwanda. Twafashe inzira dufata imodoka tugera aho bita mu Kayanza tubonye abapolisi imodoka turayisimbuka tubabwira ko duhunze tuvuye mu Rwanda. Twababwiye ko twari 10 ariko ko abandi bashobora kuba baburiye mu Burundi. Baduhaye abasirikare ngo tujye gushaka bagenzi bacu hafi y’umupaka w’uBurundi. Twaragiye tukajya duhamagara turababura hanyuma turagaruka. Twageze i Burundi tudashobora kurya . Icyo gihe njye nari narakomeretse abasirikare baramvura maze koroherwa nka nyuma y’ibyumweru bibiri tuva Kayanza tujya i Bujumbura twumva ko noneho tugiye kubaho. Twari dutangiye undi musaraba kuko tutabonaga imbere yacu. Twaje kugaruka mu Rwanda nta muvandimwe n’umwe tugira. Umuryango wanjye wose wari wariciwe i Kaduha iyo ngerageje kwibuka neza aba hafi mu muryango bageraga nko kuri 67 nasigaranye na mushiki wanjye wakomeretse cyane wanahohotewe cyane nk’uko bahohoteye abagore . Twagize ubuzima bukomeye nk’impfubyi ariko turakomeza tubaho kugeza ubu, murakoze.
Kuri uyu wa Kane tariki ya 16 Kamena 2022, harumvwa umusirikare wahawe izina rya Captaine Eric, umuganga w’umusirikare, wari mu Rwanda mu ngabo z’ubufaransa zoherejwe mu cyiswe ‘Zone Turquoise’.


text:
Ibyo bisubizo birimo Umuganda, Girinka, Ubudehe,
Ni umunsi wahuriranye no kwizihiza umunsi Mpuzamahanga wahariwe Ingoro ndangamurage, ufite insanganyamatsiko igira iti “Imbaraga z’ingoro ndangamurage.”
Ingoro yatashywe yubatswe na Mutara III Rudahigwa mu 1957, ateganya kuyigira iye, mbere y’uko atanga mu 1959.
Iyi ngoro yaje gukorerwamo Imirimo ya Leta itandukanye irimo Urukiko rw’ikirenga, Urukiko rusesa imenza, ubushinjacyaha Bukuru. Nyuma yaho yaje kugirwa imurika ku mateka y’u Rwanda, ubwo hajyagaho Leta y’Ubumwe bw’Abanyarwanda.
Guverineri w’Intara y’Amajyepfo, Kayitesi Alice, yabwiye UMUSEKE ko iyi ngoro izarushaho gufasha abaturage by’umwihariko ab’Intara y’Amajyepfo kumenya no gusobanukirwa u Rwanda ndetse n’indangagaciro zaranze Abanyarwanda zatumye bishakamo ibisubizo, ari nako izamura ishoramari rishingiye ku bukerarugendo.
Yagize ati “Iyi ngoro ifite akamaro kanini cyane by’umwihariko ku baturage bo mu Ntara y’Amajyepfo, tunashimira cyane Leta y’u Rwanda yahisemo ko iza mu Karere ka Nyanza, mu Ntara y’Amajyepfo, izadufasha kurushaho kumenya amateka kandi ikazamura ubukerarugendo mu Ntara y’Amajyepfo, kubera ko abaza bayigana bamenya byinshi, kandi bikabasha kuzamura ishoramari mu Ntara y’Amajyepfo.”
Yakomeje ati “Icyo tuza gushyiramo imbaraga ni ugukomeza gushishikariza abaturage bacu, kuzitabira no kuzireba. Ni byiza cyane ko abantu baza batugana bakagira ibyo bamenya, ariko kandi natwe dukwiye kumenya natwe ibyacu mu Rwanda, tukabitoza abana bacu, urubyiruko.”
Guverineri yavuze ko abaturage bo mu Ntara y’Amajyepfo batitabiraga gusura Ingoro ndangamurage, avuga ko abifuza kuzisura, bazagabanyirizwa ibiciro.
Intebe y’Inteko Amb. Masozera Robert, yavuze ko kuri ubu hishimirwa ko urubyiruko rufite inyota yo kumenya Igihugu gusa umubare w’Abanyarwanda basura inzu ndangamurage ukiri mucye.
Yagize ati “Iyo turebye umubare w’abasura Ingoro z’umurage dusanga umubare mwinshi ari urubyiruko ku kigero cya 75%, ku buryo abakuru bakwiye kwigira ku rubyiruko, rwaba urubyiruko, bakuru babo, ababyeyi babo ntabwo biraza.”
Ambasaderi Masozera Robert, yavuze ko mu mwaka wa 2019, abasuraga Ingoro bari ibihumbi 300 gusa ko imibare igenda izamuka.
Umuyobozi ushinzwe kongera Ibisurwa mu rwego rw’Ubukerarugendo mu Rwego rw’Igihugu rw’Iterambere (RDB), Hakiza Jackson, yavuze ko mu myaka icumi, RDB yinjije amafaranga menshi avuye mu bukerarugendo.
Yatanze urugero ko mu mwaka wa 2019, RDB yinjije miliyoni 498Frw, nubwo icyorezo cya COVID-19, cyagize ingaruka ku bukerarugendo bw’URwanda.
Yavuze ko uru rwego rufite intego yo gukomeza guteza imbere ubukerarugendo bushingiye ku muco.
Uyu muhango wakurikiwe n’igitaramo cy’imbyino, gusabana no gusangira amafunguro ya Kinyarwanda n’ibinyobwa, hagamijwe gukomeza gusigasira amateka y’u Rwanda.
TUYISHIMIRE RAYMOND / UMUSEKE.RW


text:
Umunyamakuru wa Radiyo Ishingiro yasezeranye imbere y’Imana n’umufasha we Yadufashije Sarah tariki 4 Kanama 2018 muri Paruwasi ya Gihara Runda.
Nkurunziza avuga ko icyo yasabye Imana ari cyo yamuhanye, ati ”Urabizi ko umuntu wemera kristo wese hari ibyifuzo iyo asenga atura Imana, nanjye rero mu byifuzo byanjye naturaga Imana nayisabaga kuzampa umugore umeze nka Sarah kandi yaramumpaye koko, urabizi ko umugore mwiza atangwa n’Imana”.
Nkurunziza Pacifique mu kwezi kwa buki
Mu minsi mike amaze arushinze, Nkurunziza avuga ko amaze kubona itandukaniro ryo kubaka no kubaho uri ingaragu, agira ati ”Urumva byo byonyine kubyuka wumva hari umuntu ukubaza ngo waramutse ute ni ibintu byiza cyane, ubundi nabibwirwaga na bashiki banjye kuri telephone ariko nabwo si buri munsi, ariko nibo babimbazaga inshuro nyinshi gusa n’ubu baracyambaza uko naramutse, kugira umufasha rero ntako bisa”.
Nkurunziza Pacifique ni umunyamakuru kuri Radio Ishingiro kuva mbere y’umwaka wa 2012, yakoreye Ishema TV akanakora inkuru zitambutswa ku binyamakuru bitandukanye byandika byifashishije murandasi.
Pacifique na Sarah


text:
Abanyeshuri, n’abarimu bo mu mujyi wa Kigali bahuguwe ku bumenyi n’ikoranabuhanga rigezweho, bibafasha guhuza ibyo biga n’ibikorwa.
Aya mahugurwa yateguwe na Komisiyo y’Igihugu ikorana n’Ishami ry’Umuryango w’Abibumbye ryita ku Burezi, Ubumenyi n’Umuco, UNESCO (CNRU).
Bigishijwe ikoranabuhanga ryo gukora robo (Robotics), ubwenge bw’ubukorano (Artificial Intelligence), ikoranabuhanga rya “3D Printing” ndetse n’uburyo bwo kubyaza utuntu duto ikintu kinini (Microscience Training).
Ubu bumenyi buzabafasha mu gushakira ibisubizo ibibazo inganda zo mu Rwanda zigenda zihura na byo no kwihangira udushya.
Uwineza Bonesha Kevine ni umunyeshuri wiga mu mwaka wa gatanu w’Amashuri yisumbuye mu ishami ry’imibare ubutabire n’ubugenge (PCM) muri FAWE Girls School, yavuze ko aya mahugurwa yabafashije cyane kuko bazajya bashobora guhuza ibyo biga n’ibikorwa.
Yagize ati “Twajyaga tubyiga mu ishuri tukabifata ari amagambo ariko tutazi uko twabishyira mu bikorwa ariko muri aya mahugurwa batwigishije uko bikorwa”.
Urugero atanga avuga ko yajyaga abona imodoka z’abana n’ibikinisho cyangwa amarobo atazi uko bikorwa ariko babahaye ibikoresho babigisha kubiteranya.
Akomeza agira ati “Twize uburyo wakora ibintu byiza kandi mu mwanya mutoya no kwihangira udushya.”
Yatinyuye bagenzi be b’abakobwa, abashishikariza kwiga ‘science’ ntibumvire ibabaca intege.
Nsengimana Emmanuel wiga mu mashuri y’imyuga, TVET afite intumbero yo kuzajya azana udushya ndetse agakora ibintu biri ku rwego rushimishije.
Ati “Twafashe imyitozo itandukanye gukora imodoka, n’amarobo twifashishije ibitabo, buri wese yarakoze ntawe utegereje umukorera. Aya mahugurwa yadufunguye mu mutwe anaduha kwibaza kuri byinshi bituma dufunguka cyane mu mitekerereze kuko gukora i robo bisaba gutekereza ukongera ugatekereza.”
Dominique Mvunabandi, Umuyobozi w’Ushinzwe ubumenyi n’ikoranabuhanga muri Komisiyo y’Igihugu ikorana n’Ishami ry’Umuryango w’Abibumbye ryita ku Burezi, Ubumenyi n’Umuco, UNESCO (CNRU) yavuze ko aya mahugurwa ari mu murongo umwe na STEM (Amasomo ya siyansi, ikoranabuhanga n’imibare) mu kuzana impinduramatwara mu mikorere y’inganda.
Yagize ati “Dushaka umubare munini w’abanyeshuri bahuguwe neza, bazadufasha guhugura abandi muri Kigali ndetse n’ahandi hose mu gihugu. Bazigisha abanyeshuri gufata ibyo biga mu bitabo bakabishyira mu bikorwa bakomeza guhabwa ubumenyi bubafasha mu iterambere ry’ikoranabuhanga”.
Zimwe mu mbogamizi zigaragara muri ‘STEM education’ hagenda habaho ibura ry’ibikoresho bikenewe mu mashuri.
Eng. Umukunzi Paul, Umuyobozi Mukuru w’Ikigo cy’Igihugu gishinzwe guteza imbere amashuri y’Imyuga n’Ubumenyingiro “Rwanda TVET Board (RTB)” yagaragaje ko aya mahugurwa yari agamije guha umwanya aba banyeshuri ngo bagerageze guhuza ibyo biga mu ikoranabuhanga n’uburyo byajya mu ngiro.
Yakomeje agira ati : “Murabizi uko ikoranabuhanga ryaguka, uko inganda zitera imbere byose byubakiye ku ikoranabuhanga, bamaze iminsi biga kubishyira mu ngiro, bahuye bari kumwe n’abarimu babo, bya bindi bigaga babishyira mu ngiro.”
Avuga ko aba banyeshuri bashoboye igisigaye ari ukubaha ibikoresho bihagije kandi bigezweho no kubereka aho ikoranabuhanga rigana kugira ngo na bo babashe kubikora kandi bigaragara ko bafite ubuhanga.
Agaruka ku bikoresho bijyanye n’imyigishirize y’Ubumenyi n’Ikoranabuhanga, Eng.Umukunzi yavuze ko Leta irimo gushyira imbaraga mu kubona ibi bikoresho gusa bisaba ubushobozi buhambaye kuko bihinduka buri munsi.
Ati : “Ni urugendo ariko rukomeza, ni uguhozaho kandi aho bigeze ni intambwe ishimishije kandi ejo ni heza”.
Aya mahugurwa yahawe abanyeshuri ku 130, abarimu 20 baturuka ku bigo 20 muri Kigali. Buri shuri rigiye rifite byibuze abanyeshuri batanu bahuguwe n’umwarimu umwe.
MUNEZERO JEANNE D’ARC


text:
Umunyamabanga wa Leta muri Minisiteri y’Ubutegetsi bw’Igihugu ushinzwe imibereho myiza y’abaturage Ingabire Assumpta, yatangije icyumweru cyahariwe ibikorwa byo kwimakaza ihame ry’uburinganire, cyabereye mu Karere ka Kirehe kuri uyu wa Mbere taliki ya 19 Nzeri ku rwego rw’Intara y’Iburasirazuba.
Yifatanyije n’abaturage mu Murenge wa Nyamugari aho imiryango 100 yabanaga mu buryo butemewe n’amategeko yasezeranye asobanura ko ihame ry’Uburinganire ridasobanuye kwigaranzura abagabo.
Icyumweru cyahariwe ibikorwa byo kwimakaza ihame ry’uburinganire gifite insanganyamatsiko igira iti ‘Kwimakaza ihame ry’uburinganire, imbarutso y’imiyoborere myiza n’Iterambere rirambye’.
Umunyamabanga wa Leta, Ingabire yavuze ko hari abumva nabi ihame ry’uburinganire, atari ko biri ko ahubwo riha buri wese gutambutsa igitekerezo cye mu bwubahane nta kwigaranzura.
Ati: “Abumva nabi iri hame baratwangiriza, [….] Kugira ngo abantu bubahirize ihame ry’uburinganire bagomba kuganira ngo iki ni nde ugishoboye, [….] bagomba kubiganira bakabyumva kimwe.
Ntawusumba undi imbere y’amategeko, ariko iyo abantu babyumva ko ari ukwigaranzura abagabo, ntabwo ari byo, si ukwigaranzura abagabo, si ukubatsikamira, si ukubambura ububasha bari bafite n’igitinyiro ntabwo ari byo, ahubwo ni ukumva ko buri wese afite umwanya mu gutanga ibitekerezo kandi bikakirwa neza. Iyo abantu babishyize mu bikorwa neza, n’amahoro arahinda mu rugo”.
Yongeyeho ati: “Turasaba ari abagore babyumva nabi bakaba bahera aho banitwara nabi si byo, n’abagabo bumva ko bacitse amazi si byo ahubwo ni uguha amahirwe mugenzi wawe nawe ukamutega amatwi ukumva ibitekerezo mukajyana ku isoko ry’umurimo mugapiganwa, mu ishuri n’ahandi”.
Yakomeje asobanura ko ihame ry’uburinganire ko ari ifatizo ry’imibanire myiza mu muryango iyo ritagoretswe kandi rikubahirizwa.
Ati: “Hari ukuntu abantu bataryumva kimwe ariko muri make ni uguha abana bose amahirwe angana abana bose ari umukobwa ari umuhungu, ari umugabo ari umugore. Niba ari ishuri bose bakaryitabira, ari akazi bose bakagira uburenganzira”.
Ingabire yavuze kandi ko iyi gahunda igamije kwimakaza ihame ry’uburinganire, agaruka kuri bimwe mu bikorwa biteganyijwe.
Yagize ati: “Ibikorwa biteganyijwemo harimo gusezeranya imiryango ibana itarashyingiranywe mu mategeko, kwandika abana mu bitabo by’irangamimerere, no gukemura ibibazo bibangamiye umuryango. Ni ibibazo bidindiza iterambere ry’iyo miryango ndetse bikadindiza iterambere ry’igihugu muri rusange”.
Yatanze ingero z’ibibazo bikibangamiyte ihame ry’uburinganire muKarere ka Kirehe, ahakiri imiryango isaga 1200 ibana mu makimbirane iyo bisesenguwe usanga impamvu ari ugucunga umutungo nabi.
Urundi rugero nanone yatanze ni uko mu bakoresha ibigo by’imari, umubare w’abagore ukiri hasi, kimwe n’uw’abagore bayobora amakoperative ari 30 gusa, mu gihe iziyobowe n’abagabo ari 211.
Akarere ka Kirehe kandi gafite imibare iri hejuru mu ihohoterwa rishingiye ku gitsina, abana basambanyijwe basaga 300, abangavu batewe inda 1365 mu mwaka ushize 20/21, abandi basaga 400 bakoreshejwe imibonano mpuzabitsina ku gahato.
Mu rwego rw’imibereho myiza haracyagaragara abana bata ishuri mu mashuri abanza 6.1%, mu mashuri yisumbuye 6.7%.
Yakanguriye ababyeyi ko bagumana za nshingano zo gutangiza abana ishuri abagejeje igihe, n’abaritaye bakareba uko babasubiza ku ishuri.
Umunyamabanga Nshingwabikorwa w’Intara y’Iburasirazuba Dr. Nyirahabimana Jeanne, muri gahunda yo gutangiza icyumweru cyahariwe kwimakaza ihame ry’uburinganire mu Karereka Kirehe yavuze ko ari gahunda yo kumenya ishusho y’ihame ry’uburinganire mu Ntara no kwibutsa abaturage gukomeza kuyubahiriza aho batuye bikazafasha kumenya intambwe igenda iterwa.
Umuyobozi w’Akarere ka Kirehe Rangira Bruno yavuze ko ku bufatanye na GMO ari icyumweru cyahariwe ibikorwa byo kwimakaza ihame ry’uburinganire mu rwego rwo kwimakaza ihame ry’uburinganire nk’imbarutso y’imiyoborere myiza.
Umuyobozi ku Ntara y’Iburasirazuba ushinzwe amategeko, Nzayizera Rodrigue, yatanze ikiganiro ku ihame ry’uburinganire yibukije abagabo by’umwihariko guharanira gukurikirana ihame ry’uburinganire mu ngo aho batuye.
Yasabye abayobozi kugira uruhare mu ishyirwa mu bikorwa ry’ibikorwa biteganyijwe muri iki cyumweru.
Hasezeranyijwe imiryango yabanaga mu buryo budakurikije amategeko, ndetse itatu muri yo igabirwa inka muri gahunda ya Girinka. Abangavu 67 batewe inda bahawe ibikoresho, hari n’abandi bahawe amatungo magufi.
Hateganyijwe ko hazasezerana imiryango isaga 600. Ku bufatanye Intara y’Iburasirazuba n’Urwego rw’Igihugu rushinzwe kugenzura ihame ry’uburinganire n’ubwuzuzanye mu iterambere ry’Igihugu GMO bateguye icyo cyumweru kuva ku italiki ya19-25 Nzeri 2022 mu Ntara y’Iburasirazuba.


text:
Abanyeshuri ba IPRC Karongi bahawe ubumenyi mu gukoresha Drones
Abanyeshuri 45 basanzwe biga ikoranabuhanga mu ishuri ry’ubumenyi ngiro i Karongi (IPRC Karongi) batangiye kwiga ubumenyi mu gukoresha Drones, ayo masomo bakaba barayahawe n’inzobere zitabiriye irushanwa ryiswe Lake Kivu Challenge mu Rwanda.
Amakipe atandukanye yitabiriye amarushanwa yo kugurutsa utudege duto tuzwi ku izina rya ‘Drones’ ku nkombe z’ikiyaga cya Kivu mu Karere ka Karongi zavuye mu bihugu by’u Busuwisi, Korea y’Epfo, u Buholandi, u Budage, Amerika na Esipanye.
Umwe muri abo banyeshuri bitabiriye ayo masomo witwa Nshuti Pacifique avuga ko ibyo yabonaga nk’inzozi byabaye impamo.
Yagize ati “Amatsiko nari mfite ndeba ibintu mu mashusho, ndi kubireba n’amaso yanjye, ndi kubyiga ndi kubikoraho. Ikindi niteze gukuramo ubumenyi bwamfasha cyangwa bugafasha bagenzi banjye kuba twakwihangira imirimo tugakora udushya twagirira akamaro abaturage.”
Ati “Njyewe na bagenzi banjye tukaba twazakora indege izafasha abaturage kuko njyewe natangiye umushinga wo gukora Drone yacunga umutekano hano mu kigo. Nasanze Indege yifashishwa mu kazi kenshi nk’umutekano, ubuhinzi, gutanga amakuru, uyu ni umwanya mwiza rero wo kugira ngo mbigereho.”
Uwitonze Clementine na we uri kwigishwa avuga ko bigiye kumwongerera ubumenyi; Ati “Ndanezerewe kuba ndi mu bantu bazitabira aya mahugurwa. Bizamfasha kongera ubumenyi nari mfite. Icyo nari nzi ni uko zikoreshwa mu gutwara amaraso, sinari nzi ko zakwifashishwa mu gutera imiti yica imibu. Urebye hari byinshi maze kunguka.”
Dr. George Mulamula, Umukozi muri Banki y’Isi akaba n’Umuyobozi Mukuru w’Akanama ngishwanama k’Ihuriro Nyafurika ry’Ibijyanye na Drones (Chief of Advisory Board of African Drone Forum) asaba abanyeshuri gukoresha ubumenyi baziga mu guhindura ubuzima bw’abaturage.
Yagize ati: “Twazanye Drones hano mu rwego rwo gufasha abaturage kandi amahugurwa no gutanga ubumenyi ni bumwe mu buryo bwo gufasha abaturage. Abanyeshuri bazigishwa gukoresha Drones mu gihe cy’ibiza, mu gihe cy’imvura,mu buhinzi, mu bucuruzi no mu buvuzi.”
Akomeza agira ati ; “Turashaka kubaha ubumenyi mu birebana n’ikoranabuhanga rishya rya Drones, turashaka kubaka abanyeshuri benshi bazi ibya Drones kugira ngo badufashe guhindura ubuzima bw’abaturage, mu minsi itanu buri wese azaba abasha kuzamura Drone mu kirere.”
Umuyobozi w’Akarere ka Karongi, Mukarutesi Vestine, ashimira ibihugu byitabiriye amarushanwa, akavuga ko amasomo y’iminsi itanu yahawe abanyeshuri ba IPRC azabafasha nk’abahawe ubumenyi bw’imyaka itanu.
Agira ati; “Muzabyaze umusaruro ukwiye amasomo mwahawe, kuko si ubwanyu gusa, ni ubwa bagenzi banyu, akarere, igihugu kandi ndabasaba kugira ngo muzabugeze ku isi yose.”
Musabe Liliane, Umuyobozi ushinzwe Imirimo Rusange muri IPRC Karongi avuga ko ubwo bumenyi abanyeshuri bahawe ikigo kizabafasha kububyaza umusaruro ndetse no kubugeza ku bandi.
Abanyeshuri 45 biga mu mashami atatu, ibijyanye n’ikoranabuhanga (Information Technology), Ubukanishi (Production and Manufacturing Technology) n’ibijyanye n’amashanyarazi (Electrical Technology), ni bo bahuguwe muri iyi gahunda.


text:
INAMA ZIGIRWA ITORERO - IGITABO CYA 2- Contents
-
- Ingeso zikwiriye kuranga umugore uzashaka
- Ingeso zikwiriye kuranga umugabo uzashaka
- Kwemera ingeso ziboneye
- Urukundo ni impano nziza ituruka kuri Yesu
- Gusenga no kwiga Bibiliya bitera umuntu guhitamo igikwiriye
- Inama ituruka ku babyeyi bubaha Imana
- Imiburo ibwirwa abagamije gushyingirwa
- Ingeso idakwiriye
-
-
-
-
-
-
-
-
-
-
-
-
-
- IGICE CYA 32: INDIRIMBO
-
-
-
-
- Ababyeyi bukwiriye kumvikana
- Akaga ko kurerana ubukana bwinshi cyane
- Gukundira abana gukurira mu bujiji ni icyaha
- Ububi bw ‘ubunebwe
- Babyeyi nimuyobore abana banyu kuri Kristo
- Ntimukirengagize iby ‘ubwenge bukennye
- Ntihakagire ubwo uhana umwana urakaye
- Akamaro ko kuba umunyakuri ku bana
- Akamaro ko gukuza ingeso
- Ibyambayeho mu mirerere y'abana banjye
- Ababyeyi bakeneye kuyoborwa n’Imana biruseho
- Mubigishe kubaha n'ikinyabupfura
-
- Inshingano y'itorero
- Ubufashu bwiza bw’amashuri yacu
- Abigisha bayoborwa n ‘Imana
- Imico v ‘uni wigisha tv ‘ishuri
- Uruhare rwa Bibiliya mu burezi bwa Gikristo
- Akaga ko kohereza abana mu ishuri bakiri bato
- Agaciro ko kwigisha iby'imirimo yo gutunga abantu mu mibereho yabo
- Icyubahiro cyo gukora
- Ururimi kavukire ntirukwiriye kwirengagizwa
- Ibitabo byanditswe n’abatagira icyo bemera byangwa n’Imana
- Amaherezo y’uburezi bwa Gikristo
- Ishingano y’umwigishwa yo gutera ishuri rye gushikama
-
- IGICE CYA 39: AKAMARO K’ISUKU
-
-
-
- Results
- Related
- Featured
- Weighted Relevancy
- Content Sequence
- Relevancy
- Earliest First
- Latest First
IGICE CYA 28: IMIRIMO Y'AB'URUGO MU GIHE CY'IBIRUHUKO N'IMINSI Y'AMASABUKURU YO KUVUKA
Nabonye yuko iminsi yacu y’ibiruhuko idakwiriye gukorwamo ibyo kwigana ab’isi, ariko kandi ntikwiriye gushira ititaweho, kuko ibyo byatera abana bacu kubabara. Iyi minsi irimo akaga kuko abana bacu bareba ibibi maze bakanduzwa n’umunezero no gusamarira iby’isi ababyeyi bakwiriye kwiga ikintu kibasha kujya mu mwanya w’ibiganiro byinshi biteye akaga. Menyesha abana bawe yuko ugambiriye kubaha ibyiza kandi binejeje.IZI2 70.1
Mu byo gukomeza iyo minsi y’ibiruhuko, abantu bo mu isi n’abo mu itorero bamenyerejwe kwizera yuko iyo minsi y’ubunebwe ari myiza ku magara no kuzana umunezero, ariko amaherezo bigaragara ko iyo minsi yari yuzuye ibibi. Twashyizeho umwete wo kugerageza gutuma iminsi y’ibiruhuko iba iyo kunezeza abasore n’abana uko bishobotse kose, ubwo twahinduraga gahunda y’iyo minsi. Umugambi wacu wari uwo kubabuza kuganira n’abatizera.IZI2 70.2
Iyo umunsi wo gushaka umunezero ushize, kunyurwa k’uwawushakaga kuba hehe? Abakozi b’Abakristo bafashije bande kugira ngo bagire imibereho myiza biruseho, kandi yera biruseho? Mbese icyo babona ni iki baramutse barebye ibyo marayika yanditse? Uwo munsi wapfuye ubusa! Ku by’ubugingo bwabo uwo munsi wapfuye ubusa ari ntacyo umariye Kristo, kuko nta cyiza cyawukozwemo. Ahari bazagira indi minsi, ariko ntabwo ari uwo banebwemo baganira ibiganiro by’amanjwe by’ubupfapfa, by’abakobwa baganira n’abahungu , n’abahungu baganira n’abakobwa.IZI2 70.3
Ntabwo iyo myanya izongera kuboneka ukundi. Baba barakoze umurimo ukomeye cyane kuri uwo munsi w’ikiruhuko. Ntibakoresheje umunsi wabo w’ikiruhuko neza, none wahise ubutazagaruka, ujya kubatanga imbere mu rubanza ko wabaye umunsi wapfuye ubusa.IZI2 70.4


text:
Abantu bose bakunda gukora imibonano mpuzabitsina, nta kindi gituma babyifuza ni ukwishima kubamo. Ubundi impamvu imwe nyamukuru ku binyabuzima byose ni ukwiyongera k`ubwoko(la reproduction de l`espece).
Ukwishima kuva muri ibyo rero usanga gutuma hashobora kuvamo ingaruka nyishi : inda zitateganyijwe, Sida, indwara zandurira mu myanya ndangagitsina, kwangiza gahunda z`ubuzima wihaye mbere. Maze kubera uburyohe buvamo bamwe bibagirwa ko uwo babikoranye nta gahunda y`ubuzima bafitanye, bakibagirwa agakingirizo, bakibagirwa amashuri n`ibindi, uko kwishima kuba muri ibyo ni uko gukurura abantu kugirango babyare !
Mu mubiri wacu harimo umusemburo ufite akamaro kenshi, harimo no gukora ku bwonko ugatuma dusubira mu bya turyoheye harimo nko : kurya, kunywa, gutembera, gukora imibonano mpuza bitsina ndeste n`ibindi byinshi.
Kwishima no gutanga ibyishimo ni uburenganzira bwa buriwe se mu gihe cy`imibonano. Niyo mpamvu abantu babuze uko bakora imibonano, abatayikora cyangwa n`abafite ibibazo mu byerekeranye no kuyikora usanga bavuga ko bumva batari abagabo, cyangwa abagore buzuye banezerewe. Baba babuze ikintu gifite akamaro kuko usanga umuntu yirebera mu bandi nk`indorerwamo, uko utuma abantu bagukunda, uburyo abandi bagukunda.
Gukora imibonamo mpuzabitsina ukishima ni umwe mu miti (antidepresseur) ituma abantu batagira uguhungabana kujyanye no kwiheba (depression). Urugo rubanye neza mu bijyanye no gutera urubariro usanga no muzindi gahunda zabo bameze neza kandi bumvikana. Kwishima bituma umuntu abona isi ari nziza. Iyo nta kwishima kurimo yaba mu bintu byose usanga habaho kwa guhungabana kujyanye no kwiheba maze ugasanga umuntu atagishaka no kubaho.
Hari ibindi byishimo birenze ibisobanuro bibaho mu gihe cy`imibonano mpuzabitsina(orgasme), ibyo byo bituma habaho gutuza mu mubiri no mu mutwe kandi bigabanya guhangayika ku buryo bugaragara kuko iyo bibaye habaho kurekurwa kw`imisemburo ituma habaho gutuza.
image
Kwishima kwa babiri bituma umuntu yumva ntawundi nkawe ku isi, iyo ukunda uhinduka wawundi utuma mugenzi wawe mukundana yishima niyo mpamvu gukora imibonano mpuzabitsina irimo urukundo biba bitagamije gusa igitsina ahubwo ni ukuzamura umubano kuri abo baba bakundanye.
Kwishima bisesuye nabyo ntabwo biba byoroshye kuko umugore n`umugabo ntibateye kimwe yaba mu miterere no muri kamere. Usanga kudahuza muri gahunda,kutumva mugenzi wawe, kutumva no kutabona ibintu kimwe, ibyo byose usanga bituma kubana k`umugore n`umugabo bigomba gushakwa kandi uko kubishaka bigahoraho niyo mpamvu imibonano mpuza bitsina ari nk`isukari igomba gukoreshwa kugirango uwo mubano ugoranye w`umugore n`umugabo umere neza.
Kwishima bituma umuntu yumva yabaho ubuzira herezo, maze akaba nkaho akoze umubumbe we bwite ahora yumva yaturamo iteka. Iyo abakundana bumva urukundo bafitanye rwaramba batangira gukora gahunda bahuza, bakubaka,… bakubaka urugo bakabyara maze bagaheka. Ibyo bivuye ku kwishima baba bafatanyije.
Ikindi, ngo burya kwishima bitanga ubutumwa mu mubiri buvuga buti « ni byiza kuri wowe », urugero : ni byiza kurya iyo ushonje, ni byiza kunywa iyo ufite inyota, ni byiza kuruhuka iyo unaniwe, ni byiza gukora imibonano mpuza bitsina iyo ubyifuza… kwifuza ikintu usabwe n`umubiri maze ukakiwuha bituma urushaho kubaho mu mudendezo, bikongerera gutuza no kumva umeze neza muri wowe.
Dusoza twakwibibutsa ko imibonano mpuzabitsina yagenewe abashakanye gusa, bukaba ari na bumwe mu buryo bwanduriramo virusi itera SIDA, bityo rero urubyiruko rukwiye rutarageza igihe cyo gushaka ntirubyemere na gato. Abantu bakuze nabo bwakwiye kwirinda guca inyuma abo bashakanye.
Urukundo
Video Abakobwa Beza
Impamvu Ituma Habaho Kuryoherwa mu Mibonano Mpuzabitsina
Abantu bose bakunda gukora imibonano mpuzabitsina, nta kindi gituma babyifuza ni ukwishima kubamo. Ubundi impamvu imwe nyamukuru ku binyabuzima byose ni ukwiyongera k`ubwoko(la reproduction de l`espece).
Labels: imyororokere, urukundo


text:
Hongdali itanga ubwoko butandukanye bwa convoyeur, nka convoyeur, ibizunguruka, umukandara, umukanda uhuza ... Hagati aho, hongdali nayo itanga umurongo wo guteranya ibikoresho byo murugo.Turimo dushakisha abakozi kwisi yose kugirango batubere intumwa zogutanga ibicuruzwa byinshi, sisitemu yohereza ibicuruzwa byinshi, ibikorerwa byinshi, sisitemu yohereza umukandara, umurongo winteko, dutanga imiyoboro hamwe nibikoresho byo guteranya, nka moteri, amakadiri ya aluminium, ikariso yicyuma, ikora umukandara wa convoyeur, umugenzuzi wihuta, inverter, iminyururu, amasoko, umuzingo, gutwara ... nanone dutanga injeniyeri inkunga ya tekiniki, kandi tugatanga installation, kubungabunga, amahugurwa kuri wewe.Hongdali ahora ategereje inshuti ziturutse kwisi yose kugirango dukore.
Imirongo ihanamye yu murongo hamwe na 45/90/180 Impinduka zo guhinduranya Impapuro Imbonerahamwe hamwe na 45 ya convoyeur cyangwa 90 ya dogere 90 cyangwa convoyeur ya 180, zikaba zikoreshwa na roller.Ubwoko bwo guhinduranya ibintu bikoreshwa cyane muburyo bwo kohereza ububiko bwububiko hamwe ninganda zikoreshwa mu bikoresho, birashobora kandi gukoreshwa muguhuza nizindi mashini kugirango igishushanyo kibe sisitemu yo gutambutsa.Ibizunguruka byerekana amashanyarazi birashobora kuba ibikoresho bitandukanye kugirango bibe byiza muburyo butandukanye bwo gutwara ibintu, nka reberi ya reberi, ibyuma bya reberi, ibyuma bitwara ibyuma bitagira umuyonga, ibizunguruka byerekana ibizunguruka.Moteri ya moteri ya moteri nayo yitwa power roller line.Hongdali yikora yimodoka ikoresha ibizunguruka byujuje ubuziranenge, hamwe nubwishingizi bwigihe.Hongdali nayo itanga umukandara utambitse hamwe nu mpande zitandukanye.
Ibicuruzwa nyamukuru bya Hongdali ni umurongo witeranirizo, umurongo uteranya uteganijwe, umurongo uteranya igice, umurongo wo guteranya imashini, umurongo wo guteranya umukandara.Birumvikana ko Hongdali itanga kandi ubwoko butandukanye bwa convoyeur, icyatsi kibisi cya pvc icyuma, icyuma gikoresha amashanyarazi, icyuma kidafite ingufu, icyuma gikurura imbaraga, icyuma cya meshi, icyuma cya Teflon hamwe nubushyuhe bwo hejuru, ibiryo byo mu rwego rwo hejuru.
Hongdali yiboneye itsinda ryaba injeniyeri hamwe nitsinda ryaba injeniyeri kugirango bashyigikire imishinga yo hanze.Itsinda ryacu rya injeniyeri rizagufasha gutegura uruganda rwawe ukurikije imiterere yawe kandi ikuyobore uko washyira umurongo winteko hamwe na convoyeur.Mugushiraho, tuzohereza itsinda rya injeniyeri kugirango ikuyobore uburyo bwo kwinjizamo no kugutoza uburyo bwo gukoresha no kubungabunga umurongo wa convoyeur hamwe ninteko.
Hongdali nuwukora ubwoko butandukanye bwa sisitemu ya convoyeur hamwe numurongo witeranirizo, ushizemo umukandara, umukandara, imashini zitwara abagenzi, ububiko bwibikoresho, ibikoresho byo murugo, umurongo wo guteranya ibikoresho, amashanyarazi, umurongo wo guteranya mudasobwa, umurongo wa mudasobwa, TV umurongo wo guterana, umurongo w'amagare y'amashanyarazi, umurongo uteranya icyuma gikonjesha, umurongo w'amashanyarazi ashyushya umurongo, umurongo wo gukaraba imashini ...
Hongdali kandi itanga ibikoresho nibikoresho bitandukanye kumurongo wo guteranya inganda, nka screwdriver, compressor de air, imashini ifunga imashini, imashini ifata ibyuma, ibyuma byo kugurisha ibyuma bya elegitoronike, intebe, forklift ... Murakaza neza kuvugana na Shirley kugirango utegure imishinga yawe.


text:
Ubwo bufatanye bwatangiye mu 2018 binyuze mu mushinga Erasmus+ uhuza za kaminuza zo ku mugabane w’u Burayi n’izindi zitari mu Muryango w’Ubumwe bw’Ibihugu by’i Burayi.
Mu bikubiye muri ayo masezerano y’ubufatanye bugenda burushaho gushinga imizi harimo guhererekanya abarimu n’abanyeshuri buri ruhande rukigira ku rundi.
Icyiciro cya gatatu cy’abanyeshuri ICK yohereje mu Buholandi cyahagurutse i Kigali mu ijoro ryo kuri uyu wa Gatatu tariki 14 Nzeri 2022. Kigizwe n’abanyeshuri babiri, Amahirwe Joselyne wiga mu mwaka wa gatatu mu gashami k’inozabubanyi (Public Relations) na Bana Ineza Simplice wiga mu gashami k’Itangazamakuru.
Porogaramu aba banyeshuri bajya gukurikira mu Buholandi imara amezi atanu ikaba ibafasha kwiyungura ubumenyi ku buryo bagaruka bagasangiza bagenzi babo ibyo bungutse.
Umuyobozi wa ICK, Padiri Ntivuguruzwa Balthazar, yatangaje ko kuri ubu impande zombi zamaze gusinyana amasezerano y’ikindi cyiciro cy’ubufatanye kizageza mu 2027 aho buri mwaka buri ruhande ruzajya rwoherereza urundi abarimu batatu n’abanyeshuri batatu.
Yavuze ko iyi porogaramu ifasha haba ku barimu n’abanyeshuri boherezwa ndetse no kuri ICK muri rusange.
Yagize ati “Kuri ICK ni ikintu gikomeye kuko bidufungurira amarembo nakwita mpuzamahanga ku buryo porogaramu zacu z’itangazamakuru n’inozabubanyi zigira isura mpuzamahanga kubera ko tumenya imikorere y’ahandi tukagira icyo tubungukiraho kandi ntabwo ari ubufatanye buzagarukira kuri izi porogaramu gusa ahubwo turashaka kuwagura tukabugeza mu zindi porogaramu z’amasomo.”
Yakomeje agira ati “Bikomeza izina rya ICK ikamenyekana mu ruhando mpuzamahanga bikayiha amahirwe yo gukorana n’izindi kaminuza z’i Burayi.”
Ku rundi ruhande ngo bitera imbaraga abanyeshuri bagakora cyane buri wese ahatanira kuba ku rutonde rw’abazoherezwa gukurikirana aya masomo. Uburyo bwo gutoranya aboherezwa ni ugukoresha ikizamini hagafatwa abafite amanota menshi kurusha abandi.
Kuba abarangije iyo porogaramu bahabwa ’Certificat’ yiyongera ku mpamyabumenyi bakura muri ICK, bibaha amahirwe amahirwe yo kwakirwa vuba ku isoko ry’umurimo nk’uko Padiri Ntivuguruzwa yakomeje abisobanura.
Kugeza ubu abanyeshuri boherezwa baracyari bacye ariko ngo biterwa n’uko porogaramu iteye ariko umusaruro uragaragara haba ku bagenda no ku bo basangiza ubumenyi no kuri kaminuza ubwayo.
Ati “Byakabaye byiza kurushaho abanyeshuri babaye benshi bakajya no kwiga porogaramu z’igihe kirekire nka ‘Masters’ cyangwa izindi ariko icyo tubona ni uko bigenda bitera imbere, tuzabigeraho.”
Icyo Padiri Ntivuguruzwa yasabye aboherejwe ni ukudapfusha ubusa amahirwe babonye ahubwo bakayabyaza umusaruro no guhagararira neza ishuri ndetse no gutwara ibendera ry’igihugu bakagihesha ishema.
Mu 2019 abarimu babiri bo muri Christian University of Applied Sciences bagiye muri ICK bamara igihe bigisha mu gashami k’inozabubanyi.
Abanyeshuri babiri ba mbere ba ICK boherejwe muri iryo shuri muri uwo mwaka. Kubera ingaruka za Covid-19 yatumye iyi gahunda isa n’idindira ariko mu 2021 yarakomeje maze muri Nzeri icyiciro cya kabiri kiroherezwa.
Muri Gicurasi abarimu batatu bo muri Christian University of Applied Sciences bagiye kwigisha muri ICK ariko hari n’tsinda ry’abo muri ICK ryagiye mu Buholandi rinahura n’abaturutse muri kaminuza esheshatu zo mu Burayi.


text:
Nitwa MUKIZA Godwins navukiye mu majyaruguru ahitwa ku IKORA. Data yari umucuruzi ariko yapfuye mu ntambara y’abacengezi badusahurira n’iduka. Twasigaranye na mawe na barumuna banje bane. Ubwo nari ngeze mu mwaka wa mbere wisumbuye.
Nabonye umukecuru atagishoboye kundihira mfata iya Buganda gupagasa. Nagezeyo nkora akazi k’ububoyi mu rugo rw’umunyarwanda wabagayo. Yansabye kujya nanigisha abana be kuvuga Ikinyarwanda. Narabikoze rwose ariko icyo kuvuga gusa. Ubwo nabo nkabigiraho Ikigande n’Icyongereza. Nageze aho ndagifata pe. Ariko ntumbaze kwandika. Nageze aho akazi k’ububoyi ndakareka ahubwo mbakorera mu iduka.
Reka rero mu biruhuko by’abarimu bishize nzumve ko hari amahugurwa y’abarimu mu Cyongereza! Nazanye n’abandi b’abaganda batagira ingano. Ujijutse yize gukanisha imodoka. Twageze mu Rwanda bahita batwandika kuko kwitwa umuganda wagira ngo bisobanura kumenya Icyongereza no kucyigisha! Nyamara hari abaminuje mu ndimi bimye ikiraka ngo batsinzwe ikizami.
Muti ese mwahuguye iki? Mu byukuri ntacyo kuko abarimu baraturushaga. Ubwo hari iturufu twari duhuriyeho ryo kubabwirako icyo batazi ari ukuvuga ariko ko kwandika babizi cyane. Ubundi kandi twabumvishaga ko uko babisoma kose aribyo kuko icyongereza kigira prononciation zitandukanye. Ubundi tukabaha imirimo mu matsinda tukiyicarira. Iyo hari uwazamuraga umutwe twamubwiragako twarangije kwandikirwa! Igihe cyarageze bararambirwa, bakajya basiba uko bishakiye. Njye numvaga basiba bose nkiruhukira ariko ngo kari agahato ku buryo utarahuguwe yashoboraga kwirukanwa! Icyakora na programe ntiyari iyabo byari ibya nursery school.
Nkaba rero nabwira abategura aya mahugurwa ko ntacyo bazageraho. Mwashatse abarimu bajijutse mu ndimi bakajya kwihugura igihe gihagije wenda mu Buganda bakazaza kwigisha ibyo bazi. Murahatakariza simbabeshye kandi nibikomeza bityo ubutaha tuzazana n’abandi bashonji.
Amahoro!
INCLUDEPICTURE « http://s.jimdo.com/s/img/cc/loading-small.gif » * MERGEFORMATINET
Inizio modulo
Site internet:
HTMLCONTROL Forms.HTML:Text.1
contents
Nom: *
HTMLCONTROL Forms.HTML:Text.1
Message: *
HTMLCONTROL Forms.HTML:TextArea.1
HTMLCONTROL Forms.HTML:Hidden.1
HTMLCONTROL Forms.HTML:Submitbutton.1
* Champs obligatoires